הוועדה המשותפת לוועדת החוקה, חוק ומשפט, לוועדת הפנים ולוועדת המדע לפי חוק אמצעי זיהוי ביומטריים, כנסת 19, פרוטוקול מספר 1, 2014-07-22 14:00

דוד רותם: אנחנו נעסוק היום בחוק אמצעי זיהוי ביומטריים, כאשר יש כאן בקשה להאריך, לתקן את מועד הצו בגלל שהייתה שביתה במשרד הפנים.

<נירה למאי: תכנית הפיילוט מלכתחילה הייתה אמורה להיקבע לתקופה של שנתיים.

<נירה למאי: החוק הורה לנו, בסעיף 41, לקבוע תקופה מהותית של שנתיים שבה יתקיים פיילוט.

<נירה למאי: הצו ניתן החל מ-1 בינואר 2013.

<נירה למאי: בפועל, בשל סיבות כאלו ואחרות תכנית הפיילוט החלה, במובן שהצו הורה לה להתחיל, ב-31 ביוני של אותה שנה.

<נירה למאי: המצב מלכתחילה ניתן לשנה.

<נירה למאי: בוודאיות היינו צריכים להאריך אותו בשנה נוספת במסגרת סעיף 41 כדי לעמוד בהוראות החוק ולהגיע לשנתיים.

<נירה למאי: אנחנו לא מדברים עכשיו על הצו הראשוני מבג"ץ, אנחנו מדברים עכשיו על תכנית הפיילוט שמתבצעת כרגע.

<נירה למאי: סעיף 41(5) לחוק העיקרי מאפשר לשר, לאחר שמלאו שנתיים לתכנית הפיילוט שנערכה - חודש וחצי לפני סיומה דיווח על תוצאותיה לראש הממשלה - להחליט אם הוא הופך את החוק לקבוע, מחיל את החוק על כל אזרחי מדינת ישראל, או מאריך את הפיילוט לתקופה שלא תעלה על שנתיים נוספות.

<נירה למאי: זאת הארכה מסוג אחר.

<נירה למאי: זאת אכן הארכה של תכנית הפיילוט.

<נירה למאי: כיום מתבקש משהו שהוא לא מצב שהוגדר מראש בחוק, אבל הוא מצב שניתן לתת לו מענה כדי שתכלית החקיקה תתקיים ותושג ויהיו שנתיים של פיילוט.

<נירה למאי: מתבקש לתקן את התאריכים שנקבעו בצו האחרון.

<נירה למאי: זה אומר לקבוע תאריך אפקטיבי עם תאריך יעד של יוני 2015 בו תסתיים תקופת הפיילוט.

<נירה למאי: זה המצב.

דוד רותם: אני מציע לעשות את התיקון הזה.

<יהונתן קלינגר: אני סבור שאין בסמכות הוועדה לאשר את שינוי התוקף רטרואקטיבית, כיוון שהצו שהוצע במקור קיבל תחולה מסוימת.

<יהונתן קלינגר: על סמך הצו הזה אומנם משרד הפנים לא התחיל להתניע את התהליכים, אבל כן החוק היה בתוקף, תקנים הוצאו, מכרזים יצאו.

<יהונתן קלינגר: היה לו תוקף משפטי.

<יהונתן קלינגר: הסמכויות שקמו מתוכו קמו.

<יהונתן קלינגר: הארכה עכשיו דה פקטו של הצו שלא במתכונת שקבועה בחוק אינה בסמכות הוועדה, לטעמי.

<יהונתן קלינגר: כבודו יודע על מה אני מדבר כמובן.

דוד רותם: אני יודע שאני סומך על היועצים המשפטיים של הוועדה ולא עליך.

<יהונתן קלינגר: בסדר גמור.

<יהונתן קלינגר: אני רק מעלה את זה לפרוטוקול.

<יהונתן קלינגר: אני מבין את עמדתך.

<נירה למאי: אין ספק שאולי בעולם רגיל חלק מהיערכות הייתה צריכה להתבצע קודם כדי שיהיו שנתיים מלאות של תכנית פיילוט.

<נירה למאי: אני מזכירה שתכלית החקיקה הייתה בפירוש שיהיו שנתיים כאלו.

<נירה למאי: לגבי הוויכוח מה זה תחילת פיילוט או לא, אנחנו יכולים לשמוע למה התאריך האפקטיבי היה - -

<יהונתן קלינגר: תחילת הצו לפי החוק זה לא תחילת הפיילוט.

דוד רותם: הפסקנו לקבל ממך חוות דעת משפטיות.

דוד רותם: בקושי אנחנו מוכנים לקבל ממך חוות דעת בעניינים של זיהוי ביומטרי.

<אבנר פינצ'וק: זה לא שכרגע אין מה לעשות.

<אבנר פינצ'וק: המחוקק צפה את המצב שיכול להיות שהשר ירצה להאריך את תקופת הפיילוט, ולכן בסעיף 41(5) הוא איפשר שבתום התקופה של השנתיים, מה שיהיה בסוף השנה האזרחית הזאת, יוכל השר לבקש מהוועדה ומהמליאה להאריך את הפיילוט.

דוד רותם: אנחנו לא רוצים לחכות לרגע האחרון.

דוד רותם: אנחנו רוצים לעשות את זה כבר היום.

<אבנר פינצ'וק: זה לפי 41(5), שאז נדרש גם אישור מליאה.

דוד רותם: לא.

דוד רותם: היועצת המשפטית אומרת לי שלא צריך את אישור המליאה.

<נירה למאי: בחוק הספציפי הזה, אם מאריכים בתום שנתיים ולאחר קבלת הדיווח, צריך באופן מיוחד.

<נירה למאי: מאחר שמדובר בחוק מאוד רגיש, כן קבענו אישור מליאה.

<נירה למאי: אני סבורה שלא בהארכה הזאת אנחנו עוסקים.

<נירה למאי: אנחנו צריכים למלא את תכלית החקיקה.

<נירה למאי: אני חושבת שתיקון רטרואקטיבי לא פוגע במישהו.

<נירה למאי: אנחנו ממלאים את תכלית החקיקה.

<נירה למאי: בכל מקרה היינו צריכים להאריך בשנה נוספת, גם לפי הצו הקיים כרגע.

<יהונתן קלינגר: אני מדבר על המצב של סעיף קטן (6), על תחילת הצו.

<יהונתן קלינגר: מודדים את מועד התחילה לכל מיני נושאים אחרים בחוק.

<יהונתן קלינגר: במקור דובר על 90 יום מיום כניסת החוק לתוקף.

<יהונתן קלינגר: גם זה נגרר בסופו של דבר.

<יהונתן קלינגר: אנחנו במצב שבו מדובר בנושא רגיש, נושא חשוב, נושא שהמליאה צריכה לקבל בו החלטה.

<יהונתן קלינגר: מדובר בהארכה של הניסוי, לא מדובר על שינוי התוקף שלו.

משה מזרחי: מעבר לפלפול המשפטי, למה מפריעה מסגרת של שנתיים?

משה מזרחי: עזוב את הפלפול.

<יהונתן קלינגר: זה לא מפריע.

משה מזרחי: המסגרת הייתה של שנתיים.

משה מזרחי: רוצים להחזיר את המסגרת באופן הפרקטי של הדברים.

משה מזרחי: אני מבין על מה אתה הולך.

משה מזרחי: תניח לזה.

משה מזרחי: על הדבר הגדול עצמו נסתער בבוא המועד.

<יהונתן קלינגר: יש פרוצדורה.

<יהונתן קלינגר: כתוב איך עובדים.

<עירית ויסבלום: הארכת הצו שאליה כיוונו הסעיפים שחברי מציין זו הארכה מעבר לתקופה של שנתיים של יישום הוראות החוק.

<עירית ויסבלום: אנחנו התחלנו את יישום הוראות החוק באופן מציאותי ב-30 ביוני.

<עירית ויסבלום: אנחנו לא מדברים על הארכת תקופת הצו.

<עירית ויסבלום: אני חושבת שזה ברור פה לכולם.

<עירית ויסבלום: אנחנו מדברים על עדכון התאריכים שבצו באופן שמתאים למועד שבו התחלנו ליישם את הוראות החוק, התקנות והצו.

<עירית ויסבלום: יש פה התעקשות פורמליסטית.

תמר זנדברג: זאת הייתה הכוונה מלכתחילה?

<יהונתן קלינגר: המחוקק נתן לך - -

<עירית ויסבלום: מלכתחילה הכוונה הייתה להתחיל במועד שבו מצוין בצו.

<עירית ויסבלום: מכיוון שפרץ סכסוך עבודה שהועבר לדיון בבוררות, אי אפשר היה להתחיל את היישום בפועל.

<עירית ויסבלום: זה לא שלא נערכנו ולא יכולנו.

<עירית ויסבלום: היינו מוכנים להתחיל.

<עירית ויסבלום: זה לא התאפשר עכב סכסוך העבודה.

<עירית ויסבלום: הבוררות ערכה כמעט חצי שנה.

<עירית ויסבלום: התחלנו ליישם את הוראות החוק, התקנות והצו מיד בסוף הדיון בבוררות, ולכן מה שאנחנו מבקשים היום זו לא הארכה מעבר לשנתיים, אלא התאמת תאריכי הצו ליישום הוראות החוק בפועל.

<עירית ויסבלום: אני סבורה שכל התעקשות מעבר לזה היא פורמליסטית.

<עירית ויסבלום: אני לא חושבת שיש לה פה מקום.

דוד רותם: מי בעד הבקשה?

דוד רותם: בעד – 2

דוד רותם: נמנעים – אין

<נירה למאי: במכתב שקיבלנו לא צורפו המכתבים המאשרים את ההתייעצות של השרים הנוספים.

<נירה למאי: אני אשמח אם הם יועברו אלינו.

תמר זנדברג: פישלו בכניסה - -

פניה קירשנבאום: תמר, לא צריך לעוות.

פניה קירשנבאום: אף אחד לא פישל.

פניה קירשנבאום: למה את אומרת "פישלו"?

דוד רותם: לא חשוב, היה סכסוך עבודה, ולכן הכל התחיל יותר מאוחר.

פניה קירשנבאום: זה שהיה סכסוך עבודה זה לא פישול.

תמר זנדברג: סכסוך עבודה זה חשוב מאוד.

פניה קירשנבאום: זה הזכויות של העובדים.

פניה קירשנבאום: נתנו לעובדים להגיע למו"מ.

פניה קירשנבאום: היה גישור.

פניה קירשנבאום: הגיעו לפשרה עם העובדים.

פניה קירשנבאום: זה לא שהלכנו להפגנות או משהו כזה.

פניה קירשנבאום: החוק קבע שתקופת המבחן תהיה שנתיים.

תמר זנדברג: החוק קבע פיילוט מסוים שהתחיל בזמן מסוים, נגמר בזמן מסוים.

פניה קירשנבאום: לא, את טועה.

פניה קירשנבאום: הוא לא מתחיל בזמן מסוים.

פניה קירשנבאום: לפיילוט ניתנה תקופה של שנתיים.

פניה קירשנבאום: אנחנו מבקשים שהפיילוט יהיה שנתיים.

פניה קירשנבאום: זה הכל.

תמר זנדברג: הבנו את הבקשה.

תמר זנדברג: אנחנו חושבים שזה זמן טוב לבדוק את נחיצותו.

מאיר שטרית: הייתה הצבעה.

פניה קירשנבאום: יש דיווח.

<קריאה: התכנסנו, קודם כל, בשביל הדיווח.

תמר זנדברג: אני מציעה הצעה לסדר.

תמר זנדברג: הוועדה הזאת הוקמה כדי לעקוב אחרי התקדמות אותה תקופת ניסיון.

תמר זנדברג: יכול להיות - זאת הישיבה הראשונה שלה - שמה שיוצג לנו כאן בדיון לגבי הבחינה של תקופת הניסיון יהווה בשבילנו איזה שהוא קריטריון להחליט אם להאריך את תקופת הניסיון.

פניה קירשנבאום: לא מאריכים.

תמר זנדברג: אני מציעה שקודם נקיים את הדיון.

תמר זנדברג: את ההצבעה על הארכה נקיים בסוף.

תמר זנדברג: אולי אני אשתכנע.

פניה קירשנבאום: זה בדיוק העניין, שאת לא מאריכה את תקופת הניסיון.

מאיר שטרית: אין לזה שום קשר.

דוד רותם: אני מקבל חוות דעת מהיועצת המשפטית שלי.

תמר זנדברג: זאת הייתה הצעה לסדר.

דוד רותם: לא צריך הצעות לסדר.

מאיר שטרית: כבר הצבענו.

<נירה למאי: זה לא משהו שהוא לשיקול דעתנו.

<נירה למאי: החוק מחייב אותנו לאשר תקופת פיילוט של שנתיים.

<נירה למאי: לשם כך התכנסנו עכשיו.

תמר זנדברג: אתם מביאים פה הצבעה.

תמר זנדברג: אם החוק מחייב - -

מאיר שטרית: כבר הצבענו.

מאיר שטרית: נגמר הוויכוח הזה.

תמר זנדברג: הצבענו עם חצי מהחברים שאינם חברי ועדה.

מאיר שטרית: זה מספיק.

מאיר שטרית: אפילו עם חבר אחד מותר להצביע.

מאיר שטרית: אני יכול לספר לך שבוועדת מדע ישבתי לבד ברוב הישיבות.

דוד רותם: אנחנו, מאיר שטרית ואני, זה רוב.

דוד רותם: זה מספיק.

דוד רותם: מי רוצה לדווח על הפיילוט בינתיים?

<קריאה: משרד הפנים.

פניה קירשנבאום: לפי החוק אנחנו חייבים לדווח לוועדה המשותפת אחת לחצי שנה.

פניה קירשנבאום: אנחנו מדווחים היום על תקופה של חצי שנה.

פניה קירשנבאום: היא עד דצמבר.

פניה קירשנבאום: מכיוון שהגשנו את כל הנתונים ללשכה המרכזית לסטטיסטיקה שמעבדת אותם, מיד בתחילת מושב החורף נקבע עוד ישיבה שבה נדווח.

<ברוך דדון: הפצנו את שני הדוחות שמתייחסים לתקופה הראשונה של החצי שנה - זה הדוח הראשון - עד ה-31 בדצמבר.

<ברוך דדון: זה היה בשתי חוברות נפרדות, כאשר אחת משלימה את השנייה.

<ברוך דדון: אחת של הלמ"ס ואחת שלנו.

<ברוך דדון: היו בהן עיקרי הדברים של העלייה לאוויר, כל הפעילות שהייתה מ-30.6 עד 31 בדצמבר.

<ברוך דדון: הדיון כרגע כאן הוא על שני הדוחות האלה.

<ברוך דדון: כפי שהוזכר לפני זה, אנחנו עלינו ב-30.6 בצורה מדורגת בלשכות.

<ברוך דדון: ב-1.10 עלתה הלשכה האחרונה, שהיא לשכת תל-אביב.

<ברוך דדון: מאז כל הלשכות בארץ פעילות.

<ברוך דדון: באותה תקופה סך כל האנשים שנכללו במאגר הביומטרי היו כ-191 אלף 747 אנשים.

<ברוך דדון: במסמכי הנסיעה יש כ-101 אלף, בתעודות זהות יש 167 אלף.

<ברוך דדון: יש אנשים שעשו את שניהם יחד.

<ברוך דדון: יש אנשים שעשו רק תעודת זהות ואנשים שעשו רק דרכון.

<ברוך דדון: הנתון הזה מתפלג.

<ברוך דדון: אם תיכנסו פנימה לתוך הדוח אפשר לראות שם את ההתפלגות.

<ברוך דדון: בסוף יוני 2014 אנחנו עומדים על 395 אלף.

<ברוך דדון: נכון להבוקר אנחנו עומדים על 419 אלף אנשים בתוך המאגר.

<ברוך דדון: בתעודות זהות 348 אלף ובדרכונים ביומטריים 269 אלף.

<ברוך דדון: כפי שאמרתי, ההפעלה הייתה מדורגת.

<ברוך דדון: התחלנו עם שתי לשכות - אשדוד וראשון בהתחלה.

<ברוך דדון: למדנו כשבוע ימים לראות שהכל פועל, שהכל תקין, כי הפיילוט הוא מעבר לבדיקה של המדדים.

<ברוך דדון: כל הפעילות הנוספת עסקה בבחינה הטכנולוגית ובבחינה הלוגיסטית.

<ברוך דדון: יש המון חומרים, המון ממשקים.

<ברוך דדון: את כל זה בדקנו בתקופה הזאת.

<ברוך דדון: כל שבוע ידענו 2,3 לשכות, עד שב-1.10 סיימנו את הלשכה האחרונה.

<ברוך דדון: לפני תקופת תחילת הפיילוט, שזה מינואר עד יוני, קיימנו הדרכות מרחביות, הדרכות משפטיות, קורסים והשתלמויות.

<ברוך דדון: כל אדם שנגע בנושא הביומטרי עבר הכשרה מיוחדת, בהתאם למה שהחוק חייב אותנו.

<ברוך דדון: הם קיבלו הסמכה ואישור מהשר לעסוק בתחום.

<ברוך דדון: לגבי נתב"ג.

<ברוך דדון: יש שם שתי עמדות יציאה ושתי עמדות כניסה.

<ברוך דדון: העמדות האלו בתקופת הניסיון שלהן.

<ברוך דדון: אנשים נכנסים ויוצאים.

<ברוך דדון: כל מי שמחזיק דרכון ביומטרי עובר דרך המערכות האלו.

<ברוך דדון: בעתיד, בגמר הפיילוט הניסיוני בתוך נתב"ג עצמו, יורחבו ויהיו עמדות נוספות על מנת שיוכלו להכיל את כל האזרחים שאמורים להשתמש בדרכונים הביומטריים במעברים האלה.

<גון קמני: ברוך רץ על המספרים.

<גון קמני: מבחינתנו המספרים מאוד יפים.

<גון קמני: ה-190 אלף בתוך חצי שנה ראשונה ו- 400 פלוס אלף כיום הם מספרים מאוד יפים שכולם עוברים, מועבדים ומושווים במאגר.

תמר זנדברג: מתוך כמה סך כל התעודות שהונפקו?

משה גפני: האם המאגר מאובטח?

<גון קמני: שאלה מצוינת.

<גון קמני: המצגת מאוד תמציתית, נוגעת לעיקרי הדוח.

<גון קמני: יש אחריה מקום לשאלות בכל הנושאים.

דוד רותם: האם את החלופה של עדי שמיר בדקתם?

<גון קמני: טרם בדקנו.

<גון קמני: זה נושא מורכב, גדול בפני עצמו.

<גון קמני: הוחלט שבין החלופות הנבחנות גם החלופה הזו תיבדק בתקופת המבחן.

דוד רותם: מתי?

<גון קמני: זה מתוכנן להיות במהלך תקופת המבחן.

<גון קמני: זה תלוי בגורמים טכניים לא מעטים, בין היתר מערכת שתוקם.

<גון קמני: אפשר לדבר על זה בהמשך באריכות.

<גון קמני: יושב פה ממונה על ניסויים ביומטריים ממשרד רה"מ, שהוא הגורם שהנחה להוסיף את שיטת הבדיקה הזאת לשאר החלופות.

<גון קמני: בנושא אבטחת מידע והגנה על הפרטיות מושקעים, השקענו וממשיכים להתמיד ולהשקיע המון משאבים.

תמר זנדברג: יש כרגע ממונה אבטחה?

<גון קמני: הפרויקט כולו, בפרט נושא המאגר, עלה לאוויר לאחר בדיקות, סקרים ואישורים של הגורם הרלוונטי בשב"כ.

דוד רותם: מי זה מנהל אבטחת המידע אצלכם?

<גון קמני: בפברואר 2014 נפרדנו ממנהל אבטחת המידע.

<גון קמני: כיום התפקיד מממולא על ידי מנהל הגנת הפרטיות.

<גון קמני: יש ברשות תפקיד לעובד מדינה בתור מנהל הגנת הפרטיות.

<גון קמני: זה מתחילת הפרויקט וגם ימשיך הרבה זמן איתנו.

<גון קמני: הוא לוקח עליו חלק גדול מתוך פעילות אבטחת המידע.

<גון קמני: אני, שבאתי עם רקע של אבטחת מידע, לוקח עלי חלק אחר.

תמר זנדברג: כלומר, אין ממונה אבטחת מידע.

<גון קמני: אנחנו בתהליך גיוס ארוך.

<גון קמני: יש הרבה מנהלי אבטחת מידע טובים בארץ, אבל לא כל אחד - -

תמר זנדברג: מתי פרסמתם פעם אחרונה מכרז לממונה על אבטחת מידע?

<גון קמני: יש לא מעט מנהלי אבטחת מידע טובים בארץ, אבל לא כל אחד יכול להתאים למשרת אבטחת מידע כזאת ברשות.

<גון קמני: פרסמנו מכרז פנימי ופומבי, לפי מה שדורשת הנציבות.

<גון קמני: לצערי, לא היו מעומדים מתאימים.

<גון קמני: היו מועמדים טובים, אבל לא מספיק טובים.

<גון קמני: עכשיו אנחנו בשלבי סגירה עם מועמד טוב, בשלבים אחרונים של חתימת חוזה.

<גון קמני: אני מקווה שבימים הקרובים הוא יתחיל את העבודה.

תמר זנדברג: מי ממלא את התפקיד מפברואר עד שייכנס מישהו חדש לתפקיד בזמן הקרוב?

<גון קמני: מנהל הגנת הפרטיות במשרה מלאה ברשות.

תמר זנדברג: מה ההכשרה שלו?

תמר זנדברג: הוא עונה על הקריטריונים שאמרת שהם קריטריונים מאוד מחמירים?

<גון קמני: לא במאה אחוז לתפקיד אבטחת מידע.

<גון קמני: הוא עונה על הקריטריונים שלנו במילים שלנו.

<גון קמני: לנציבות יש דברים מאוד מוגדרים – תואר בזה, ניסיון בזה וניסיון בזה.

<גון קמני: הוא עונה מהם על 90%.

<גון קמני: אני עצמי עונה על הדברים האלה בצורה די יפה, אני יכול להעיד על עצמי.

<גון קמני: אני לקחתי על עצמי לעשות את התפקיד הזה.

<גון קמני: יחד עם זה, אנחנו לא היחידים - -

תמר זנדברג: מה היו הקשיים בגיוס ממונה אבטחה?

<גון קמני: לזה אתם רוצים לצלול עכשיו?

<גון קמני: לגיוס אבטחת מידע?

תמר זנדברג: זה אחד הנושאים.

<גון קמני: לא סתם זה בשקף הראשון.

<גון קמני: לא התעלמנו מזה.

<גון קמני: רשמנו את זה כאן.

<גון קמני: את האישורים טרם העלייה לאוויר קיבלנו מהגורם המנחה.

<גון קמני: זה הגורם הרלוונטי בשב"כ שיושב כאן, אם רוצים לשאול.

<גון קמני: עלו תהיות בנושא הזה.

<גון קמני: בודקים ונמצאים איתנו בקשר שוטף לאורך כל הדרך האנשים הרלוונטיים.

<קריאה: מי זה האנשים האלה?

<קריאה: הם פה.

<קריאה: השב"כ כבר מאשר לעובדיו להירשם למאגר?

<גון קמני: מה שחשוב זה ה"בולט" האחרון שבמהלך התקופה מדווח.

<גון קמני: אני יכול כבר להגיד שגם בדוח הקרוב.

<גון קמני: הדוח הקרוב על חצי השנה השנייה מתוכנן לצאת בחודש הקרוב.

<גון קמני: לא היו ולא נרשמו אירועים שיש מה לדווח בגינם בנושא אבטחה ובנושא הגנה על הפרטיות.

<גון קמני: זה מה שחשוב בהקשר של תקופת המבחן.

<גון קמני: הרשות, כדי לעמוד ביעדים שלה, מפעילה מערכת השוואות ביומטריות.

<גון קמני: זה מה שאתם רואים פה לנגד עיניכם.

<גון קמני: כל הפרטים הביומטריים שמגיעים ביום עבודה נתון מושווים לכל הפרטים הביומטריים שכבר קיימים במאגר.

<גון קמני: זה הבסיס של עבודת המערכת.

<גון קמני: עובדת ברשות מערכת שמבוססת על 2 מנועי השוואה ביומטריים: אצבעות ופנים.

<גון קמני: מנוע השוואת האצבעות עושה השוואת טביעות אצבע, מנוע השוואת פנים משווה תמונות פנים.

<גון קמני: על בסיס תוצאות השוואת הנתונים האלה מבצעים עובדים את העבודה שלהם בפועל.

<גון קמני: אין "סיי" סופי למערכת.

<גון קמני: כל "היט" של המערכת עובר ומבוקר עבודה ידנית שלנו.

<גון קמני: זה בכל מקרה.

<גון קמני: סביב אותם מנועים, שזה מנועי השוואה של חברות מובילות בעולם שנבדקו ועובדים בהרבה פרויקטים – לא המצאנו פה את הגלגל – פותחו ברשות תהליכים, ממשקי משתמש ומנגנונים שעל בסיסם עובדים ברשות.

<גון קמני: זאת מערכת הליבה של הרשות.

<גון קמני: הביצועים שלה במסגרת תכנית המבחן נבחנים כל הזמן על ידנו ועל ידי גורמים מקצועיים חיצוניים שעיסוקם סטטיסטיקה וביומטריה, בין השאר מחלקת המחקרים הצבאיים של רפאל שסטטיסטיקאים מומחים שלה יושבים ובוחנים את הנתונים.

<גון קמני: היא נבחנת בעיקר בשני פרמטרים.

<גון קמני: היא נבחנת בפרמטרים של דיוק ושל ביצועים.

<גון קמני: בשניהם היא עומדת בצורה טובה מאוד.

משה מזרחי: יש לך נתונים?

<גון קמני: אפשר בהמשך להציג.

<גון קמני: יש את זה גם בשקף.

<גון קמני: אנחנו נמצאים עכשיו בשלבים סופיים של חתימת חוזים עם ספק מחו"ל לגבי מערכת קומפלקס שעובדת בפרויקטים גדולים בחו"ל.

<גון קמני: היא לא תחליף את המערכת הקיימת, אלא היא מתלבשת - - שתיהן יחד יעבדו ויתנו לנו יכולת לשפר ולייעל תהליכים.

תמר זנדברג: עד עכשיו שלוש מאות חמישים ומשהו אלף נתונים שלא עבדו עם המערכת שבקרוב תיכנס - -

<גון קמני: הם עובדים עם המערכת הנוכחית שקיימת ועובדת טוב מאוד היום, נבחנת ועומדת בביצועים.

תמר זנדברג: אז למה צריך - -?

<גון קמני: מבחינתנו זה שדרוג.

<גון קמני: אנחנו עובדים עם זאת כבר לא מעט זמן.

<גון קמני: זה שדרוג שאנחנו רוצים לבצע בכל מקרה.

<גון קמני: התחלנו בו עוד לפני היציאה לדרך.

תמר זנדברג: מה המערכת החדשה תיתן יחסית לקיימת?

<גון קמני: זו תוספת של יכולת לשתי מערכות.

<גון קמני: אלה מנועים שונים שבוחנים את אותם דברים.

<גון קמני: זאת יכולת טובה יותר של דיוק ושל ביצוע.

תמר זנדברג: יכולת השוואה.

<גון קמני: זה מה שעובר השוואות במערכת היום.

<גון קמני: אתם רואים שהנתון של הבקשות קצת שונה מנתון האנשים.

<גון קמני: נכון ל-31 בדצמבר 2013 היו 191 אלף איש.

<גון קמני: בקשות זה אומר אנשים שהגיעו יותר מפעם אחת.

<גון קמני: בקשה זה אם מישהו הגיע עוד פעם ואמר שהוא רוצה דרכון, שהוא רוצה תעודת זהות או שהוא איבד וביקש שיחדשו לו.

<גון קמני: יש סדר גודל של קצת פחות מ- 2000 מצטרפים ביום.

<גון קמני: אנחנו מטפלים ידנית בעשרות עד מאות פרטים ביום.

<גון קמני: המערכת עצמה עושה את הטיפול במסה של הדברים.

<גון קמני: כל "היט" של המערכת עולה לטיפול ידני של מומחים.

<גון קמני: העובדים שלנו הם מומחים שעברו הכשרות מתאימות וכו'.

תמר זנדברג: כמה סירובים יש?

<גון קמני: הבקשות שנדחו אחרי בירור שלנו ואחרי בירור של רשות אוכלוסין היו בעצם תעודות ודרכונים שעלו בבדיקה עם פרטים לא מתאימים.

<גון קמני: בא אדם והציג פרטים ביומטריים שלא מתאימים לזהות שהוא מבקש לו, או דומים למישהו אחר במאגר.

<גון קמני: אלה שני תרחישי האב.

<גון קמני: מהם זה מתפצל לעוד.

<גון קמני: אפשר בהמשך לדבר על זה עוד, אם זה עוד יעניין.

<גון קמני: השורה התחתונה היא שמצאנו פה כמה מאות בודדות של תעודות זהות ודרכונים שאילולא הבדיקה של המאגר הם היו יוצאים עם נתונים ביומטריים שלא מתאימים לבעלים.

משה מזרחי: פרט את הנקודה הזאת.

משה מזרחי: תסביר.

<גון קמני: הבסיס של מניעת הקשה כפולה מתחלק לשני דברים עיקריים.

<גון קמני: דבר עיקרי אחד של אדם שאומר שהוא לא במאגר, שאין לו תיעוד ביומטרי ועכשיו עולה שהוא דומה לפרטים ביומטריים של מישהו אחר במאגר.

<גון קמני: זה תרחיש אחד.

<גון קמני: חלק מאלה שעלו זה כאלה שהפרטים שלהם דומים למי שכבר נמצא במאגר.

<גון קמני: זה תרחיש אב ראשון.

<גון קמני: תרחיש אב שני זה כאלה שאומרים: אני כבר במאגר, אבל יש לי תעודה שאיבדתי.

<גון קמני: אם יש אדם שעשה תעודת זהות ועכשיו רוצה דרכון, הוא כבר נמצא במאגר.

<גון קמני: יש השוואה שנקראת "אחד לאחד".

<גון קמני: הוא נותן פרטים עכשיו, אומר שהוא רוצה לחדש תעודת זהות, ועכשיו משווים אותו לפרטים שלו שכבר במאגר.

<גון קמני: פה עלו כמה עשרות מקרים של אי התאמות בפרטים האלה.

תמר זנדברג: זו עבירה פלילית?

<גון קמני: מה הניסיון פה?

<גון קמני: אני בא ומנפיק פעם אחת תעודה על שמי, כאשר מחר אני בא ואומר שאיבדתי את התעודה, שאני לא גון אלא אמיר ומבקש שינפיקו לי חדשה.

<גון קמני: בבדיקה במאגר עולה שאני לא אני.

תמר זנדברג: זו עבירה פלילית.

<גון קמני: ברור, אם זה נעשה מצורך כזה של עבירה.

<גון קמני: זה עובר הלאה לטיפול רשות האוכלוסין, משטרה.

<גון קמני: לנו כרשות ביומטרית אין את הנתונים הדמוגרפיים, הביוגרפיים.

תמר זנדברג: מה נוהל העברת הטיפול למשטרה?

<גון קמני: אנחנו מעבירים את הדברים האלה לרשות האוכלוסין, להמשך טיפול רשות האוכלוסין.

<גון קמני: להם יש את כל הנתונים, את כל התיק, לא את הנתונים הביומטריים.

תמר זנדברג: אני לא מדברת עכשיו על הביומטריים.

תמר זנדברג: נעברה עבירה פלילית.

תמר זנדברג: רשות אוכלוסין זה גורם אזרחי.

תמר זנדברג: האם המשטרה חוקרת את המקרים האלה?

תמר זנדברג: אולי יש פה רשת עבריינות.

<קריאה: יש פה את נציג הרשות, אפשר לשאול אותו.

<גון קמני: יש פה את נציג הרשות ואת נציגי המשטרה.

<גון קמני: יש נוהל שלם של רשות האוכלוסין מול משטרה, אם רוצים להיכנס לזה.

<אלי לוי: מתוך המקרים שהוזכרו פה היה מקרה אחד של זיוף שעלינו עליו והגשנו תלונה במשטרה.

<אלי לוי: כל שאר המקרים זה טעויות בהקשה, כלומר שהקישו טביעות של אותה אצבע.

<אלי לוי: היה מקרה של בני זוג שעשו הקשה צולבת במקום הקשה אמיתית, ואז עלינו על זה.

תמר זנדברג: מה זו הקשה?

<אלי לוי: הקשה זה לקחת טביעות אצבע ותווי פנים.

<אלי לוי: לקחו את הבעל במקום האישה.

<אלי לוי: עלינו על זה דרך המאגר או בעת המסירה.

<אלי לוי: תיקנו את זה.

<אלי לוי: ברוב המקרים לא היו ניסיונות של התחזות.

תמר זנדברג: זאת הייתה טעות של המאגר?

<אלי לוי: תקלה של הפקיד.

<יהונתן קלינגר: זה לא אירוע אבטחה?

משה מזרחי: זו לא הקשה כפולה.

<אלי לוי: לא הקשה כפולה.

משה מזרחי: הליבה של הדברים זה לבדוק את האפקטיביות של המערכת, את היעילות שלה ואם היא מדייקת.

משה מזרחי: חשוב לנו לשמוע נתונים מדויקים בסיפור הזה.

משה מזרחי: יש כמה מצבים.

משה מזרחי: אחד, מה שתיארת קודם של אנשים שבאים ומנסים להתחזות, לקבל זהות אחרת.

משה מזרחי: זאת עבירה פלילית.

משה מזרחי: זה צריך לבוא למשטרה, פתיחת תיק, חקירה וכו'.

משה מזרחי: זה ניסיון לקבל תיעוד מזויף.

משה מזרחי: כך בשגרה זה עובד.

משה מזרחי: חלק אחר זה שהמערכת עצמה מתאימה או לא מתאימה פרטים לא נכונים בגלל תקלה.

משה מזרחי: אני מדייק בשני המצבים האלה?

<קריאה: כן.

משה מזרחי: הקשה כפולה זה בא ממישהו שהפרטים שלו תואמים לגמרי לפרטים של מישהו אחר.

משה מזרחי: זו הקשה כפולה.

משה מזרחי: אני אומר נכון?

<אלי לוי: אתה אומר נכון.

משה מזרחי: בואו נגדיר, קודם כל, את ההגדרות.

משה מזרחי: מאוד חשוב לראות אם המערכת אפקטיבית.

משה מזרחי: לי יש תיעוד, או כשאני בא להוציא תיעוד חדש וכו' המערכת בטעות לא מדייקת וטועה בי.

משה מזרחי: זו פוזיציה שקיימת.

משה מזרחי: אני רואה שאין לכם את הניתוח של המצבים השונים.

<גון קמני: יש בדוח שפורסם.

משה מזרחי: עד עכשיו אני מדייק במה שאני אומר?

<גון קמני: אתה מדייק לגמרי.

משה מזרחי: אין לכם את הפילוח הזה בטבלה.

<גון קמני: יצא דוח מפורט.

<גון קמני: המצגת מתומצתת.

<גון קמני: יש דוח מפורט.

משה מזרחי: לא ראיתי את זה.

משה מזרחי: בגלל זה שאלתי אותך אם אתה מביא נתונים, כדי שלא נתבלבל.

<גון קמני: אתה מדייק .

<גון קמני: הופץ דוח לחברי הכנסת, לחברי הוועדה.

משה מזרחי: אם יש פה את הנתונים, אז סליחה, אני לא ראיתי אותם.

<גון קמני: למה זה מוצג כאן כנתוני הקשה כפולה או כנתוני איתור?

<גון קמני: כי המערכת הביומטרית – 99% ממה שאמרת הוא נכון - דייקה במאה אחוז בכל המקרים האלה.

<גון קמני: למה לא כל הקשה כפולה היא עבירה מבחינתך כחוקר משטרה?

<גון קמני: כי בחלקן – מה שתיאר פה איש רשות האוכלוסין – זה טעות פקיד.

<גון קמני: הפקיד הושיב בן אדם על פרטים של מישהו אחר.

<גון קמני: מערכת המאגר לא יודעת פרטים.

<גון קמני: היא יודעת פרטים ביומטריים.

<גון קמני: היא אומרת שהפרטים הביומטריים לא מתאימים למה שיש לה.

<גון קמני: מערכת המאגר צודקת במאה אחוז.

<גון קמני: נעשתה במקרים האלה טעות פקיד.

<גון קמני: נתון שני שיכול לקרות וקרה זה שאמרו לבן אדם לשים אצבע יד שמאל והוא שם פעמיים אצבע יד ימין.

<גון קמני: מערכת המאגר משווה אצבע לאצבע.

<גון קמני: מערכת המאגר צודקת.

<גון קמני: היא מדייקת במאה אחוז.

<גון קמני: רוב המקרים האלה הם לא חשד להקשה כפולה בבסיס שלהם, אבל בגלל - -

משה מזרחי: זה אי דיוק של המערכת.

<גון קמני: לא המערכת כמערכת מאגר, אלא מערך האנשים שעובדים.

<נירה למאי: זאת מערכת אחת כוללת שאנחנו בודקים.

<נירה למאי: גם זה חלק מהעניין.

<גון קמני: נכון.

<גון קמני: המערכות הטכנולוגיות והאנשים שיושבים על הבדיקות הביומטריות איתרו במקרים האלה.

<גון קמני: כל המקרים האלה זה איתורים שבמאה אחוז הם לא טעויות.

משה מזרחי: ממה נובעות התקלות האלו?

משה מזרחי: מחוסר דיוק בקריטריונים של לקיחת הנתונים הביומטריים וההזנה שלהם, או תקלות במערכת שלא מדייקת בהשוואה ודברים מהסוג הזה?

<קריאה: ההשוואה עובדת טוב.

<קריאה: עובדים על זה.

<ברוך דדון: אין תקלות של מערכת.

<ברוך דדון: זו לא מערכת שטועה במה שאנחנו מזינים או במה שהיא אמורה לבצע ולהעביר.

<ברוך דדון: ברגע שהמאגר איתר את מה שהוא איתר והבקשה לא אושרה על ידו, הוא מעביר את זה אלינו לאגף שלנו.

<ברוך דדון: כל הבדיקות שבדקנו בדברים האלה היו טעויות של פקידים בעת הלקיחה של המערכת.

<ברוך דדון: מדובר כאן בקרוב ל-20 אלף איש.

משה מזרחי: בנקודת המוצא.

<ברוך דדון: בעת הלקיחה.

משה מזרחי: התקלות הולכות לתוך המערכת מהגורם האנושי.

<ברוך דדון: מהגורם האנושי זה מגיע.

<ברוך דדון: מי שעוצר את זה בסופו של דבר זה המאגר.

משה מזרחי: הפקתם לקחים?

<ברוך דדון: ודאי.

<ברוך דדון: הפקנו לקחים.

משה מזרחי: כי האסון הכי גדול – זה ברור גם לכם - שמי שהנציח את עצמו בתוך המערכת זה לדורות.

משה מזרחי: הנזקים הם בלתי הפיכים.

<ברוך דדון: אנחנו בוחנים את עצמנו יום יום.

<ברוך דדון: האירועים האלה קרו בחצי השנה הראשונה.

<ברוך דדון: היו עומסים בלשכות.

<ברוך דדון: הפקידים, למרות שלימדנו, תרגלנו וליווינו אותם - - אי אפשר לפרט כרגע איך זה נעשה בפועל, אבל עוברים ממסך למסך לעדכן נתונים של בן אדם פה, לעבור לבן אדם שם.

<ברוך דדון: הוא שם אצבע ימין במקום שמאל, ואז שולחים את הבקשה למאגר.

<ברוך דדון: מבחינת המאגר הבקשה הזאת לא תקינה.

<ברוך דדון: הוא צריך לקבל שמאל וימין.

<ברוך דדון: הוא מקבל את אותה טביעה פעמיים.

<ברוך דדון: יש את המערכת אצלנו שבודקת ומתקנת את מה שצריך לתקן.

<ברוך דדון: משחררים את הניתוק למי שזכאי לקבל.

<ברוך דדון: אם צריך להזמין מישהו להקשה מחודשת, גם את זה את אנחנו עושים.

<גון קמני: חלק מהסיפור זה זה.

<גון קמני: זאת מערכת שמונעת הקשות כפולות בטעות והקשות כפולות במכוון.

<גון קמני: השורה התחתונה שהיא עובדת טוב.

<גון קמני: זאת השורה התחתונה שתבוא לידי ביטוי בדוח הקרוב שיצא בעוד חודש.

<גון קמני: הנושא שנותנים לו המון משקל עכשיו בתקופת המבחן זה הנושא שאנחנו קוראים לו "בדיקות הנחיצות".

<גון קמני: בחלקו הוא יעלה בדוח הקרוב.

דוד רותם: מתי תגישו את הדוח הקרוב?

<גון קמני: בעוד חודש בערך.

<גון קמני: לקראת סוף אוגוסט.

<גון קמני: אלה נתונים שמעבדים אותם עכשיו בהלמ"ס.

<גון קמני: זה יופק עוד חודש בערך.

<גון קמני: את הדוח הסופי על נחיצות נגיש עוד חצי שנה מהיום.

<גון קמני: בדוח הקרוב יראו הרבה דברים.

דוד רותם: בדוח הבא תצרפו את דוח הלמ"ס.

<קריאה: זה יהיה דוח אחד.

תמר זנדברג: מה הקריטריונים לבדיקת הנחיצות?

תמר זנדברג: אולי כדאי שניתן על זה את הדעת לפני - -

<נירה למאי: הדוח אמור לכלול את הפרמטרים המאוד ברורים בצו שקשורים לנחיצות.

<נירה למאי: נחיצות זה שם המשחק פה.

<נירה למאי: לשם זה התכנסנו.

<גון קמני: לשם אנחנו הולכים.

<גון קמני: אני לא סתם העליתי את הנחיצות.

<גון קמני: אצלנו אפשר לדבר בהמשך הרבה על נושא הנחיצות.

<גון קמני: אני נוגע פה רגע בנקודה אחת פשוטה שעלתה פה בשאלה של חבר הכנסת משה מזרחי לגבי מי שמגיע כעבריין ללשכה בתקופה הזאת.

<גון קמני: פה אנחנו מבינים לא מעט מתרחישים, מבדיקות ומסימולציות אצלנו שלגנבים טובים היום יש שאיפה הפוכה.

<גון קמני: גנבים טובים ועברייני הונאה ומעילות, כמו שלמדנו מהמשטרה, זה לא פושעים מזדמנים, זה פושעים עם שכל שיושבים, לומדים את זה.

<גון קמני: זה מקצוע לחיים.

<גון קמני: אלה עם השכל זה לא אלה שיבואו היום וינפיקו תיעוד ביומטרי.

<גון קמני: בגלל שהיום כל הנושא הוא וולונטרי אין להם סיבה לבוא אלי לבדיקה.

<גון קמני: כל עוד הוא יכול לקבל מפקיד תעודת זהות ודרכון כחולה ישנה - אנחנו קוראים לה תעודת זהות מתקופת האבן - הוא יעשה את זה.

<גון קמני: אין לו סיבה עכשיו לבוא ולקבל תעודה ביומטרית חדשה, בין אם הוא סומך או לא סומך.

<גון קמני: פה יש לנו בעיה.

משה מזרחי: פה אתה טועה.

<גון קמני: יש לזה צד שני, שמי שבאמת עם אומץ - -

משה מזרחי: מי שנכנס למערכת הזאת הנציח את עצמו לדורות.

משה מזרחי: הנזק - -

<גון קמני: יש לזה את הנושא הזה.

<גון קמני: יש הסתייגות.

משה מזרחי: אתם צריכים לעשות שמיניות בשביל לחסום אותם.

משה מזרחי: זאת המהות של המערכת.

משה מזרחי: בגלל זה היא נולדה.

<גון קמני: בגלל זה אנחנו עובדים היום על ספים הרבה יותר מחמירים ממה שהחוק דורש.

<גון קמני: אנחנו מטפלים יחסית בהרבה מאוד עבירות מערכת בשביל לעלות נכון על כל אלה שבתקופה הזאת - -

משה גפני: מה הן הבקשות שנדחו לאחר בירור עם הרשות?

<גון קמני: זה כאלו שעלו לגביהן נתונים ביומטריים שלא מתאימים למבקש התעודה.

משה גפני: תבררו את זה עם רשות האוכלוסין.

<גון קמני: כמו שאמרתי קודם, אנחנו יודעים להגיד - -

משה מזרחי: זה מתחזים.

משה מזרחי: למה אתם לא משתמשים במילה?

<גון קמני: כי לא בוודאות כולם מתחזים.

<גון קמני: זאת הבעיה.

<גון קמני: חלקם יכול להיות שכן.

משה מזרחי: כתבתם פה מאות.

משה מזרחי: כתבם שנמנעה הנפקת מאות תעודות הכוללות נתונים ביומטריים שאינם תקינים/שייכים לבעליהם.

<גון קמני: זה בדיוק מה שאנחנו אומרים.

משה מזרחי: אם הוא בא עם נתונים שלא שייכים לו, זה מתחזה.

<גון קמני: חלק מהם זה בגלל תקלות.

<גון קמני: זה לא בהכרח מתחזה.

תמר זנדברג: איך יודעים?

תמר זנדברג: בשביל זה יש משטרה לחקור אם זאת תקלה או כוונת זדון.

<גון קמני: זה מה שהוא אמר לכם הרגע.

<גון קמני: על חלקם אמרו שזאת הייתה תקלה בזה שהושיבו אותו.

<גון קמני: חלקם זה עבר למשטרה.

<אלי לוי: היה מקרה אחד של התחזות ביודעין, במכוון.

<אלי לוי: זה כשמישהו בא והתחזה בשם מישהו אחר עם פרטים.

<אלי לוי: אלה היו שני אחים.

<אלי לוי: אחד מהם בא, התחזה על שם אחיו והוציא תעודת זהות.

<אלי לוי: מקרה אחד קיבלנו והעברנו לגביו תלונה למשטרה.

<קריאה: אחד שמצאתם.

<אלי לוי: כן, אחד שהובא לידיעתנו.

<אלי לוי: שאר המקרים היו טעויות.

<אלי לוי: אני יכול לתת פה דוגמה של אדם שתחקרתי באופן אישי.

<אלי לוי: הגיע בחור ללשכה שלנו פה בירושלים בגילה, ביקש לבצע שינוי מען עבורו ועבור אחיו התאום.

<אלי לוי: הפקידה נשארה ברשומה של אחיו התאום, לקחה טביעות ותמונה שלו על פרטי אחיו התאום.

<אלי לוי: אחרי שבוע, שבועיים שהוא לא קיבל את תעודת הזהות - -

תמר זנדברג: עכשיו זה וולונטרי.

תמר זנדברג: איך אני יכולה לדעת – נעשה הכל שזה לא יקרה – שבשלב שזה ייהפך סטטוטורי אני לא אגיע ויגידו לי: "מצטערים, גברת, את קיימת כבר"?

פניה קירשנבאום: יבדקו, יגלו איפה הטעות ויתקנו.

תמר זנדברג: איך ידעו אם אני טעיתי?

פניה קירשנבאום: לא יגידו שאת.

פניה קירשנבאום: יבדקו את זה.

דוד רותם: יבדקו מי טעה.

פניה קירשנבאום: תמר, אנחנו אנשים.

פניה קירשנבאום: בתור אנשים מותר לכולם לעשות לפעמים טעויות.

פניה קירשנבאום: אין אנשים אידיאלים שבחיים שלהם לא עשו שום טעות .

פניה קירשנבאום: הפקידים עוברים סמינרים, הדרכות.

פניה קירשנבאום: הם עושים את כל המאמצים.

פניה קירשנבאום: עם כל המאמצים לפעמים גם יש טעויות אנוש.

פניה קירשנבאום: אם מישהו יבוא ובטעות יקליד את הנתונים שלך על שם התאומה שלך כי ביקשת להנפיק לה את שינוי הכתובת, שזה מסבך את כל התפישה, אנחנו נתקן.

פניה קירשנבאום: אף אחד לא אמר שהדבר הזה פטור מטעות אנוש.

פניה קירשנבאום: גם בחוק לא כתוב שאסור - -

תמר זנדברג: מאה אחוז.

תמר זנדברג: אני בכלל לא מדברת על זה.

תמר זנדברג: אם ימצאו טעות זה בסדר גמור.

תמר זנדברג: שמענו את מנכ"ל הרשות בדיונים קודמים.

תמר זנדברג: הבהילו אותנו מעבריינות, מגניבת זהות, שאת זה בעצם רוצה המאגר ורוצה תוכנת ההשוואה למנוע.

תמר זנדברג: נניח שעכשיו מגיע בזדון אותו עבריין אינטרפול נמלט שיושב ומתכנן, שאתה אומר שהוא לא טיפש אלא יותר חכם מכולנו, ובתור אחד שמכיר אותי ויודע שאני מתנגדת למאגר ואני לא אגיע כרגע - -

פניה קירשנבאום: כרגע לא, אבל אולי במהלך השנה תצטרכי להגיע.

תמר זנדברג: תובילו אותי באזיקים ללשכת - -

פניה קירשנבאום: אותך לא צריך להוביל באזיקים.

תמר זנדברג: כשאני אלך אני אגלה שאותה עבריינות - -

פניה קירשנבאום: את מבינה שאם אין מאגר ביומטרי, כל מי שרוצה יכול להתחזות אליך ולא תגלי את זה לעולם.

פניה קירשנבאום: אם יש מאגר, אפשר לגלות שמישהו התחזה.

פניה קירשנבאום: זה בדיוק ההבדל.

<אבנר פינצ'וק: בשביל זה עושים את הפיילוט.

תמר זנדברג: אם זה לא הרמטי מאה אחוז מהיום הראשון - -

פניה קירשנבאום: זה הרמטי מאה אחוז.

תמר זנדברג: זה לא יכול להיות הרמטי מאה אחוז בהגדרה.

פניה קירשנבאום: זה הרמטי מאה אחוז.

פניה קירשנבאום: זה לא הרמטי לטעויות.

תמר זנדברג: אנחנו נגלה שזה לא הרמטי מאה אחוז כשיהיה מאוחר מידי, כשיבואו אותם אנשים תמימים ויגלו שעבריינים כבר התחזו אליהם.

פניה קירשנבאום: אז נוכל לגלות שבאמת מישהו התחזה.

פניה קירשנבאום: היום את לא יכולה לגלות את זה.

פניה קירשנבאום: היום יכולים למכור את הרכב שלך, את הבית שלך, להיכנס לחשבון שלך.

פניה קירשנבאום: היום את זה אי אפשר לגלות.

תמר זנדברג: בשביל זה יש משטרה שתחקור.

פניה קירשנבאום: כשנגלה, המשטרה תחקור.

פניה קירשנבאום: היום אי אפשר לגלות את זה.

תמר זנדברג: המשטרה גם יכולה לחקור היום.

פניה קירשנבאום: אי אפשר, כי היא לא יודעת.

תמר זנדברג: למה לא יודעת?

פניה קירשנבאום: כי אין היום מעקב אחרי זה.

תמר זנדברג: את מה שהיא תדע בעוד שנתיים היא יודעת גם היום.

תמר זנדברג: לחקור היא יודעת.

פניה קירשנבאום: לחקור בוודאי.

פניה קירשנבאום: היא לא יודעת מה לחקור כי אין לה מקור.

תמר זנדברג: גם ככה לא יהיה לה.

תמר זנדברג: יגידו: "מצטערים, את כבר קיימת".

תמר זנדברג: איך נוכיח מי זאת אני?

תמר זנדברג: גם עם כל אותן סכנות של דליפה שלא דיברנו עליהן.

משה מזרחי: את שמה לב שאנחנו מתמקדים בנקודות החולשה ובצמתים אם לטעות יש מחיר מאוד כבד.

פניה קירשנבאום: גם אנחנו.

משה מזרחי: סך הכל, כשמציגים פה את הנתונים, התפקיד שלנו לא רק להגן בכל מחיר.

משה מזרחי: צריך פה להבטיח למנוע את האופציות האלו.

משה מזרחי: הבנו מאנשי המערכת שדווקא בצומת האנושית שמטפלת בזה, לא במערכות, יש טעויות שנופלות.

משה מזרחי: בזמנו ייצרו סדרה מאוד מדוגמת של תבחינים כדי להבטיח שאת מי שיושב שם אתה מוודא במאה אחוז שזו הזהות שלו לפני שאתה מכניס אותו למערכת, אם אני זוכר טוב.

משה מזרחי: נדמה לי שזו סדרה של חקירות ותשאולים שצריך לעמוד בה ולעשות את הבדיקות כדי להבטיח במאה אחוז שאתה מכניס - - הדוגמה הזאת של שני תאומים שהיא בטעות הלבישה את זה על התאום בגלל הדמיון זאת לא דוגמה.

משה מזרחי: מדובר על אופציה.

משה מזרחי: בצומת הזאת זו דרמה גדולה.

משה מזרחי: איך מבטיחים שבנקודת הסינון הזאת הביטחון שלנו, של מי שנכנס למערכת - - חברת הכנסת זנדברג צודקת במה שהיא מתארת.

משה מזרחי: אני אתן לכם דוגמה מניסיוננו.

משה מזרחי: אני בעד המערכת, שלא תהיה טעות.

משה מזרחי: הקלות בלתי נסבלת של התיעוד הנוראי הזה.

משה מזרחי: גילינו תוך כדי עבודה שיש אנשים שלא ידעו שהם עברו עבירות כל ימי חייהם.

משה מזרחי: היו אנשים שנשפטו ונגזרו עליהם גזרי דין בבתי משפט עם זהות של מישהו אחר.

משה מזרחי: בטעות דפקו לאותו אזרח שהסתבר שטפט שלם רשום על שמו.

משה מזרחי: אני נותן את זה בתור דוגמה אחת.

משה מזרחי: זה לא מקרה אחד או שני.

משה מזרחי: במשטרת ישראל הכניסו בתקופתי מערכת של זיהוי טביעת אצבע מקוונת.

משה מזרחי: אני זוכר טוב.

משה מזרחי: תאמינו לי ,חברים, גם מבחינת הביטחון איך שהיא נכנסה יכולת לזהות עם טביעת אצבע את כל אלה בשטח וברחוב.

משה מזרחי: כמות המתחזים ונושאי התיעוד המזויף הייתה מדהימה.

משה מזרחי: כמות העבריינים שנלכדו בחצי שנה של הניסוי הזה הייתה פשוט בלתי נתפשת.

משה מזרחי: תדעו שהתופעה הזאת קשה וכו'.

משה מזרחי: לא צריך רק להגן כל הזמן.

משה מזרחי: אנחנו בעד.

משה מזרחי: בסך הכל מה שהיא מעלה זאת נקודה שאנחנו צריכים לקחת לתשומת לב.

פניה קירשנבאום: בשביל זה הפיילוט הוא לשנתיים.

פניה קירשנבאום: אנחנו באופן קבוע לומדים מטעויות ומכל דבר.

פניה קירשנבאום: אנחנו מנסים לשפר ולהשתפר.

פניה קירשנבאום: כל יום רביעי עושים השתלמויות לבעלי התפקידים שלוקחים את הנתונים.

פניה קירשנבאום: להגיד לך, וזה מה שרציתי להגיד, שמישהו מאלה שיושבים פה ומטפלים בפרויקט יכול להתחייב שלעולם לא תהיה טעות אנוש, זה אף אחד אף פעם לא יכול להתחייב.

משה מזרחי: אבל להתחייב להשקיע בצומת הזאת את המקסימום.

פניה קירשנבאום: אני מבטיחה להשקיע בזה את המקסימום.

פניה קירשנבאום: אנחנו בודקים את עצמנו לאורך כל הזמן.

<נירה למאי: אגב, הצומת הזאת היא החלופה העיקרית שביקשנו להשקיע בה.

<נירה למאי: אחת השאלות העיקריות של נחיצות המאגר היא אם ההקשה הראשונית עובדת כמו שצריך.

משה מזרחי: בוודאי, לכן נעצרנו פה.

<נירה למאי: כאן מתעוררת השאלה אם 46 שניות זה מספיק, אם התשאול הוא מספיק.

תמר זנדברג: יש גם שאלה, שזאת המהות של בדיקת הנחיצות, של בדיקת החלופות באופן כללי למאגר.

תמר זנדברג: לא רק שנכנסנו למסלול של המאגר ורק עכשיו - -

<נירה למאי: ברור, זאת החלופה הראשונה של להסתפק - -

תמר זנדברג: תשאול ושיטת עדי שמיר.

משה גפני: מה זה 147 בקשות שנדחו אחרי בירור עם רשות האוכלוסין?

<גון קמני: עניתי לך קודם.

<גון קמני: אלו בקשות שהנתונים הביומטריים לא התאימו לפרטים של המבקש במאגר.

<גון קמני: בנוהל ובתהליך העבודה הרשות הביומטרית, רשות המאגר מעבירה את הנתונים לרשות האוכלוסין.

משה גפני: ביררתם עם רשות האוכלוסין?

משה גפני: מה רשות האוכלוסין אמרה?

<גון קמני: איך הם מבררים?

<גון קמני: הם בודקים בתיק אם האדם מתאים לדברים.

<גון קמני: אם הם רוצים הם יכולים לקרוא לו ללשכה ולבדוק אתו.

<גון קמני: אחרי בדיקה של המקרים האלה הם הגיעו למסקנה שצריך לקרוא לאדם עוד פעם כי באמת נלקחו ממנו נתונים ביומטריים לא שלו.

משה גפני: יש בקשה לבירור, שזה 27 בקשות.

משה גפני: יש 147 בקשות שנדחו.

משה גפני: למה נדחו?

<גון קמני: ה-147 שנדחו זה בדיוק מה שהסברתי קודם.

<אלי לוי: חלק מהבקשות, כמו שאמרתי, זה טעות בהקשה.

<אלי לוי: כל המקרים היו רק של בני משפחה – בעל, אישה, אחים.

משה גפני: מה קרה?

<אלי לוי: הגיעו שני אחים, כמו המקרה שפורסם בעיתונות, לעשות דרכונים.

<אלי לוי: צילמו אותם בהצלבה, או לקחו מהם טביעות אצבע בהצלבה.

<אלי לוי: עלינו על זה.

<אלי לוי: ביקשנו לדחות.

<אלי לוי: לפני שהנפיקו תיעוד זה הגיע למאגר.

משה גפני: הלכתם לרשות האוכלוסין.

<אלי לוי: אנחנו רשות האוכלוסין.

<אלי לוי: ביקשנו מהמאגר לדחות.

משה גפני: הלכו אליכם.

משה גפני: אתם בדקתם.

משה גפני: מה מצאתם?

<אלי לוי: שהייתה טעות בהקשה.

משה גפני: אפשר לתקן את זה.

משה גפני: למה בקשתו נדחתה?

<אלי לוי: היה צריך לזמן אותם ולעשות להם הקשה מחדש.

משה גפני: זה לא שהבקשה נדחתה.

<אלי לוי: התעודות יצאו.

<עירית ויסבלום: זה אומר שתוצאת הזיהוי שהמאגר מעביר לנו היא שלילית.

<אלי לוי: התעודה הספציפית נדחתה.

<אלי לוי: זימנו אותם.

משה גפני: יש פה בטבלה שתי רובריקות.

משה גפני: אחת זו בקשה שנדחתה, אחת זו בקשה שנדחתה אחרי בירור עם רשות האוכלוסין.

<אלי לוי: הבקשה שנדחתה זה לא על הזכות שלו לקבל דרכון או תעודת זהות.

<אלי לוי: ההקשה הספציפית של טביעת אצבע ותמונת תווי פנים נדחתה.

<אלי לוי: זימנו אותו שוב פעם.

<אלי לוי: עשינו לו מחדש עם הפרטים האמיתיים, עם הזהות האמיתית שלו.

<אלי לוי: רוב המקרים זה נכשל על טביעות אצבע.

<אלי לוי: לקחו את אותה טביעת אצבע פעמיים.

משה גפני: הבקשה נדחתה זה 124 המקרים.

משה גפני: 147 מקרים זה בקשה שנדחתה אחרי בירור מול רשות האוכלוסין.

משה גפני: אלה שני הדברים.

משה גפני: מה הם המקרים האלה?

משה גפני: אני עוד לא עשיתי את התהליך.

משה גפני: אני מה-50% שמסרבים לעשות תעודת זהות כזאת בשלב הזה.

משה גפני: נניח מישהו שכן התפתה לפרסום שלכם ועשה תעודה ביומטרית.

משה גפני: הוא בא והייתה טעות.

משה גפני: הוא רוצה את תעודת הזהות הזאת.

משה גפני: למה הבקשה שלו נדחתה?

משה גפני: למה הבקשה נדחתה אחרי בירור עם רשות האוכלוסין?

משה גפני: ביררו שזה הוא, ביררו שהוא לא גנב.

משה גפני: האדם רוצה את התעודה.

משה גפני: יכול להיות שיש אצלכם תקלות שהן בלתי ניתנות לפתרון?

<גון קמני: אני אסביר את התהליך.

<גון קמני: התהליך בנוי ככה שאזרח מגיע ללשכת רשות אוכלוסין, מתושאל את אותן שאלות שקודם דיברו עליהן, עובר זיהוי ומאמינים לו שהוא זה הוא.

<גון קמני: אז אומרים לו לתת אצבע ימין, אצבע שמאל ותווי פנים.

<גון קמני: לוחצים על "אנטר", הנתונים מוצפנים, עוברים בצורה מאובטחת למאגר.

<גון קמני: מה שמערכות המאגר, מערכות הרשות יודעות לעשות זה להשוות את הנתונים הביומטריים האלה לכל הנתונים שיש במאגר.

<גון קמני: אם הוא כבר היה במאגר, עכשיו אני משווה את הנתונים שלו אליו.

<גון קמני: אני משווה את כל הנתונים שלו לכל המאגר.

<נירה למאי: אני רוצה להבין לגבי העברות המידע שמדובר עליהן.

<נירה למאי: הפיילוט אמור להתנהל לפי הוראות החוק.

<גון קמני: בלי ביומטרי, רק מספר בקשה.

<נירה למאי: אתם מעבירים רק - -?

<קריאה: תוצאת זיהוי.

<עירית ויסבלום: לפי החוק מועברת תוצאת זיהוי מהמאגר לרשות האוכלוסין.

<עירית ויסבלום: תוצאת זיהוי חיובית מאפשרת הנפקה של מסמכי זיהוי.

<נירה למאי: יש שני עקרונות: העברה ואגירה.

<נירה למאי: אלה שני דברים שהחוק לא מאפשר לעשות אלא בנסיבות מאוד מסוימות.

<נירה למאי: אגירה בכלל לא.

<נירה למאי: בעצם לא אמורה להיות אגירה בשום מקום ובשום צורה שהיא לא המאגר.

<גון קמני: רק למאגר.

<עירית ויסבלום: נכון.

<עירית ויסבלום: הדבר היחיד שמועבר מהמאגר לרשות האוכלוסין זו תוצאת זיהוי.

<עירית ויסבלום: תוצאת זיהוי זה אם אפשר להנפיק מסמך זיהוי או אי אפשר להנפיק מסמך זיהוי.

<עירית ויסבלום: כשהמאגר רואה שיש בעיה הוא מוסר תשובה שלילית שאי אפשר להנפיק.

<עירית ויסבלום: אז נערך בירור ברשות האוכלוסין מה קרה.

תמר זנדברג: אתם בעצמכם לא יודעים אם זאת טביעת האצבע, אם זאת התמונה, איזה פרט זה מתוך המידע המוצפן.

<גון קמני: שאלת על 124 ועל 147.

<גון קמני: הנתונים עברו מרשות האוכלוסין לרשות הביומטרית.

<גון קמני: הם מושווים עכשיו במאגר לכל הנתונים שכבר יש במאגר.

<גון קמני: אנחנו יכולים לראות בוודאות את אותם 124.

<גון קמני: 124 אלה המקרים שבמערכות הרשות הביומטרית, במערכות המאגר הבינו במאה אחוז שהנתונים לא מתאימים לבקשה.

<גון קמני: אמרתי שאף פעם לא הייתי במאגר ועלה בוודאות ששתי האצבעות קיימות במאגר.

<גון קמני: את אלה מיד דחינו.

<גון קמני: את אלה לא ביררנו מול רשות האוכלוסין.

<גון קמני: כשיש לנו התאמה ודאית של נתונים ביומטריים אנחנו דוחים את הבקשה.

<גון קמני: ה-147 זה מקרה של תאומים.

<גון קמני: אנחנו רואים שני פרצופים זהים אבל אצבעות שונות.

<גון קמני: זה יכול להיות תאומים.

<גון קמני: במקרה כזה אנחנו לוקחים את מספרי הבקשה.

משה גפני: אין תקלה של המערכת?

משה גפני: זה מה שמעניין אותי.

<גון קמני: לא במקרים שמוצגים.

<גון קמני: אתה רואה בתחתית הטבלה שהייתה תקלה אחת.

<גון קמני: אני עוד רגע אתאר מה היא ומי היא.

<גון קמני: המקרים האלה של ההשוואה אלה דברים שאותרו במערכות בדיוק כמו שהיו צריכים להיות מאותרים.

<גון קמני: בתאומים אנחנו מעבירים לרשות האוכלוסין לבירור את שני מספרי הבקשה שלהם.

תמר זנדברג: איך אתה יודע עכשיו אם זה תאומים?

<גון קמני: אני לא יודע.

<גון קמני: זה בדיוק העניין.

<קריאה: אנחנו לא יודעים.

<קריאה: אנחנו רק יודעים לבוא ולציין שהפנים דומות לשני מספרי בקשה.

תמר זנדברג: איך אתה יודע אם זה הפנים או טביעות האצבע אם אתה לא יכול להעביר את הנתונים עצמם?

<קריאה: מעבירים את המספרים המזהים, לא מעבירים נתונים ביומטריים.

<קריאה: כותבים במפורש שמספר מזהה אחד זהה לטביעת האצבע שלו, אנא טיפולכם.

תמר זנדברג: זה לא נוגד את החוק מה שאמרת עכשיו?

<קריאה: לא, בדיוק הפוך.

<יהונתן קלינגר: רציתי לשאול בנוגע לזוג שטביעות האצבע הוחלפו ביניהם.

<יהונתן קלינגר: במצב כזה משרד הפנים מעביר תוצאה שלילית ל-א' ותוצאה שלילית ל-ב'.

<יהונתן קלינגר: אתם בשביל לזהות שיש בלבול בין א' ל-ב' צריכים שיהיו לכם את הנתונים הביומטריים של א' ושל ב' כדי להגיד שהתבלבלתם.

<גון קמני: זה לא ככה.

<יהונתן קלינגר: איך אתה יודע שא' וב' התבלבלו ולא שיש דחייה לא' ול-ב'?

<גון קמני: אל תחפשו.

<גון קמני: צריך לסמוך על הנוגעים בדבר.

<גון קמני: אפשר להתנגד לרעיון כמאגר או לרעיון כרעיון, אבל לא לאנשים.

<גון קמני: האנשים שיושבים עושים במלאכה, עושים עבודה קשה.

<קריאה: אפשר לערער גם על זה.

<גון קמני: זה לא נכון באופן גורף.

<גון קמני: עובדים על פי חוק מאוד "סטריקטי".

<גון קמני: לא עוברים מהמאגר שום נתונים ביומטריים לרשות האוכלוסין.

<גון קמני: רשות האוכלוסין לא אוגרת שום נתונים ביומטריים.

<גון קמני: היא לא מקבלת מהמאגר.

<גון קמני: נתקבל בדיוק מה שעלה פה קודם, שזה מספרי הבקשות.

<גון קמני: עושים התאמה של מספרי הבקשות לנתונים.

<יהונתן קלינגר: איך אתה יודע שהבעל והאישה לא התבלבלו בין טביעות האצבע אם יש לך רק מספר בקשה ולא את טביעת האצבע?

<גון קמני: אם יש אצלי במאגר את האישה ועכשיו מגיע הבעל ואומר שהוא רוצה את הזהות הזאת, אז אני יודע להעביר - -

<קריאה: ואם הם הגיעו ביחד?

<גון קמני: אלו שתי בקשות שונות.

<גון קמני: אני לא יודע מי זה בעל ומי זאת אישה.

<אלי לוי: לגבי 271 המקרים שנדחו יש פירוט בעמוד 50 בדוח.

<אלי לוי: כתוב למה כל בקשה נדחתה.

<אלי לוי: 163 מתוך ה-271 יש בהן את אותה טביעת אצבע, לכן הן נדחו.

<אלי לוי: יש פירוט בעמוד 50, אפשר להסתכל ולראות.

<אלי לוי: איך אנחנו יודעים בעל ואישה?

<אלי לוי: אם יש את הנתונים הקודמים שלהם במאגר, המאגר עולה על זה, מודיע לנו ואנחנו מזמנים אותם להקשה חדשה.

<אלי לוי: לא יכול להיות מצב שאני אצלם מישהו ואני אקח טביעות אצבע של אדם אחר.

<אלי לוי: כל התהליך הוא מול אותו אדם.

<אלי לוי: אם טעיתי לגביו, אז טעיתי גם בתמונה וגם בטביעות אצבע.

<יהונתן קלינגר: איך אתם מזהים במאגר עצמו אם אין שם?

<אלי לוי: יש להם מספר מזהה.

<יהונתן קלינגר: איך הם יודעים אם זה זכר או נקבה?

<אלי לוי: הם לא יודעים שום דבר.

<אלי לוי: הם מודיעים לי.

<אלי לוי: אני יכול לבדוק את זה.

<אלי לוי: אני יכול להעמיד מספר מזהה מול מספר זהות ולראות את האדם.

<יהונתן קלינגר: אסור להם להחזיר לך - -?

<אלי לוי: הם מחזירים לי מספר מזהה, הם לא מחזירים לי מספר זהות.

<אלי לוי: הם לא יודעים.

<יהונתן קלינגר: לך יש את המספר המזהה.

<יהונתן קלינגר: הם נותנים לך את המספר המזהה.

<יהונתן קלינגר: איך אתה יודע - -?

<אלי לוי: אני יכול להמיר מספר מזהה למספר זהות.

<אלי לוי: לי יש את ההרשאה.

<גון קמני: אלה הנתונים של הדיווחים.

<גון קמני: הכוכבית התחתונה זו טעות שהונפקו בפועל שני דרכונים לשני ילדים שונים עם אותה תמונת פנים.

<גון קמני: אותו ילד הונפק בשני הדרכונים.

<גון קמני: זה התחיל בטעות שהושיבו את שניהם על אותה רשומה אצל פקיד, המשיך בטעות אצלנו במערכות המאגר שלא השוו ילדים לילדים.

<גון קמני: הגדרת מערכת יצרה מצב שהושוו ילדים למבוגרים, מבוגרם למבוגרים, לא ילדים לילדים.

<גון קמני: איך אנחנו יודעים מי ילד?

<גון קמני: בסימון פשוט בקובץ שאומר לנו שהילד מתחת לגיל 12.

<גון קמני: לפי החוק, מתחת לגיל 12 יש רק פנים ואין אצבעות.

<גון קמני: אנחנו לא יודעים מעבר לזה כלום על הדמות.

<גון קמני: שני הילדים בגלל טעות מערכת לא הושוו.

<גון קמני: בעקבות זה הכל תוחקר, תוקן וכיום האירוע הזה לא יחזור על עצמו.

<גון קמני: מאז עלו כמה כאלה.

<גון קמני: לנושא החלופות.

<גון קמני: הושקעו הרבה מאוד מאמצים לבדיקת חלופות.

<גון קמני: לפי הצו התחייבנו לבדוק 6 חלופות שונות למאגר, ליישום המאגר.

<גון קמני: רשות האוכלוסין בודקת חלופה אחת שנקראת תשאול.

<גון קמני: רק תשאול, בלי מאגר בכלל.

<גון קמני: שאר החלופות זה חלופות שהמאגר מכיל מידע שונה מהמאגר המלא.

<גון קמני: הכוונה במאגר מלא זה שתי אצבעות ופנים.

<גון קמני: שאר החלופות זה אצבע אחת או שילובים אחרים, לא מאגר מלא.

<גון קמני: זה נושא החלופות.

<גון קמני: הושקעה פה המון עבודה.

<גון קמני: יש חלק מזה בדוח הזה.

<גון קמני: בדוח הקרוב יהיה הסבר הרבה יותר מפורט.

<גון קמני: אנחנו מחויבים בתום תקופת המבחן להציג עבודה מלאה של החלופות.

<גון קמני: זה גם מה שיהיה.

<גון קמני: לפני תום התקופה נציג עבודה מאוד מפורטת על החלופות.

<אבנר פינצ'וק: יש התייחסות לתשאול?

<גון קמני: הסיכום הוא סיכום של חצי שנה.

<גון קמני: זו העבודה של רשות האוכלוסין והעבודה שלנו, כולל עבודת הכנה שהוכנה קודם.

<גון קמני: יש תוצאות טובות.

<גון קמני: יש פרויקט שעובד.

<גון קמני: להבדיל מהרבה פרויקטים אחרים, יש פה פרויקט שעובד טוב מבחינת פריסה, מבחינת היענות ומבחינת עבודה של מערכות.

<גון קמני: כמו בכל פרויקט, גם פה יש תקלות וגם פה יש בעיות של תחילת תקופת חיים, של לידה.

<גון קמני: טופלו, תוחקרו.

<גון קמני: אנחנו תוך כדי גם מטפלים ומתחקרים.

<גון קמני: כמו שדיברנו תוך כדי, אנחנו מיישמים את הלקחים ובודקים הכל.

<גון קמני: אנחנו צריכים רק לזכור דבר אחד מבחינתנו, בלי קשר לתקופת מבחן או לא.

<גון קמני: תקופת מבחן מחייבת אותנו למדוד את עצמנו, לבדוק כל הזמן יעדים ומדדים.

<גון קמני: המנדט שקיבלנו הוא להחליף את התיעוד לאזרחי ישראל כמה שיותר מהר.

<גון קמני: כמו שאמרו פה קודם, הבעיה האמיתית היום היא שיש תיעוד ישן שמסתובב.

<גון קמני: הגענו לנתון שהוא מבחינתנו נתון מאוד חיובי.

<גון קמני: ה-400 אלף מצטרפים זה הרבה מעבר למה שצפינו בהתחלה.

<גון קמני: השורה התחתונה היא שיש היענות טובה של הציבור ועבודה טובה של המערכות האנושיות, הלשכות והמערכות עצמן.

<גון קמני: אנחנו מבחינתנו ערוכים להמשיך את הסיפור לשנה הקרובה.

<גון קמני: האמון בתיעוד הזה מאפשר ללכת צעד נוסף עם התיעוד הזה בעתיד לכל העולם ביישומים מקוונים.

<גון קמני: הבסיס של זה הוא שיש מאגר מאחורה.

<אבנר פינצ'וק: זה בדיוק מה שאתם צריכים לבדוק כרגע.

<אבנר פינצ'וק: התיעוד והמאגר אלה שני דברים נפרדים.

<אבנר פינצ'וק: בשביל זה התכנסנו כאן.

<גון קמני: הסיכום אומר שתיעוד חדש בלי מאגר הוא טוב אבל לא עומד במטרות של החוק ולא עומד בדרישה שיהיה לכל אדם תיעוד אחד.

<גון קמני: המאגר צריך להיות משולב בתוך התיעוד.

<גון קמני: זאת השורה התחתונה.

משה גפני: אני מעריך שבסופו של דבר יהיה ניתן להתגבר על התקלות.

משה גפני: יש פה הרבה תקלות.

משה גפני: אנחנו מזהים תקלות.

משה גפני: גם אתם מזהים.

משה גפני: גברתי, סגנית השר, יש תקלות.

משה גפני: אנשים הם בשר ודם.

משה גפני: אף אחד פה הוא לא מלאך.

משה גפני: יש תקלות.

משה גפני: הבעיה המרכזית מבחינתי זה המאגר.

משה גפני: המאגר הוא דבר מפחיד.

משה גפני: הולך להיות מצב במדינת ישראל שכל הפרטים של האזרחים יהיו בתוך מאגר אחד שאם פורצים אליו המצב רע מאוד.

משה גפני: האם אתה יכול להגיע למצב שבו כל הדברים, כל הסעיפים שכתובים בצו ימנעו את המאגר?

פניה קירשנבאום: לא כל הפרטים.

פניה קירשנבאום: יש לך רק שתי אצבעות וצילום פנים.

פניה קירשנבאום: זה גם לא נמצא ביחד.

משה גפני: האם בעקבות הנתונים האלה, כפי שאמרה לי היועצת המשפטית, אנחנו מתגברים על כל התקלות?

<נירה למאי: מה שיש בינתיים.

משה גפני: האם יכול להיות מצב שאין צורך במאגר?

<גון קמני: איך שאנחנו רואים את זה אצלנו כרשות ביומטרית, אנחנו עובדים על זה שנאבטח את המאגר ונגן על פרטיות התושבים הכי טוב שאפשר, לא על כך שלא יהיה מאגר.

<גון קמני: אנחנו מבינים במבחנים, בבדיקת חלופות וכדומה שהמאגר נחוץ.

<גון קמני: מאגר נחוץ כעוגן האמון של התיעוד.

<גון קמני: תיעוד בלי מאגר לא יעבוד טוב.

תמר זנדברג: איזה מבחנים נעשו לנחיצות הזאת?

<גון קמני: יחד עם זה, אנחנו בוחנים כמו שאנחנו מחויבים בחוק.

<גון קמני: רשות האוכלוסין מובילה את הבדיקה של התשאול.

<גון קמני: התשאול לבד, בלי לשמור על פרטים ביומטריים, הוא חלופה למאגר.

<גון קמני: כשהחלופה הזאת תושלם נוכל לבוא ולהגיד את זה, מה שנקרא סטטיסטי ומוכח.

<גון קמני: בבדיקות עד היום אנחנו רואים שהחלופות האחרות לא מספקות.

משה מזרחי: לגבי בדיקת חדירות, אני מבין - -

<עירית ויסבלום: נחיצות, לא חדירות.

<גון קמני: נקרא לזה סקרי סיכונים.

<גון קמני: נעשו לפני היציאה לדרך סקרי סיכונים.

<גון קמני: עמדנו בהם טוב.

<ניר הירשמן רוב: אנחנו התנועה לזכויות דיגיטליות.

<ניר הירשמן רוב: העניין העיקרי שלנו הוא עם המאגר עצמו ולא עם התיעוד.

<ניר הירשמן רוב: זה לחברי הכנסת שדיברו על העניין הזה.

<ניר הירשמן רוב: כמה נקודות חשובות בשביל חברי הכנסת שעולות מתוך הדוח והיה לנו חשוב להעיר אותן.

<ניר הירשמן רוב: נאמר כאן במצגת שמאות מקרי הקשה כפולה נמנעו.

<ניר הירשמן רוב: ממה שאנחנו מעיינים בדוח, אנחנו רואים שיש 22 נתונים שאינם דומים ועוד 12 נתונים שדומים לאדם אחר.

<ניר הירשמן רוב: עושה רושם שכל הסיפור הזה הוא בשביל 34 מקרים של הקשות כפולות שהיו אמורות לקרות.

<ניר הירשמן רוב: השאלה אם צריך את כל המאגר.

<ניר הירשמן רוב: לגבי העדר ממונה על אבטחת מידע.

<ניר הירשמן רוב: שלושה ממוני אבטחה שמתחלפים מתחילת הפעלת הפיילוט והעובדה שאין ממונה אבטחת מידע במאגר כזה רגיש מפברואר השנה, זאת שאלה שאומרת דרשני.

<ניר הירשמן רוב: הגיעו לידנו גם המכרזים לממוני אבטחת מידע.

<ניר הירשמן רוב: עושה רושם שהדרישות לממונה על אבטחת מידע הולכות ויורדות ממכרז למכרז.

<ניר הירשמן רוב: כל הנושא של חובת קורסים, תארים וכן הלאה, זה גם דבר שאומר דרשני.

<ניר הירשמן רוב: העדר תכנת השוואה ביומטרית.

<ניר הירשמן רוב: מ-2011 נראה שאתם מנסים לרכוש מערכת השוואה ביומטרית עם מכרז אחד שבוטל, שני פטורים ממכרז שבוטלו.

<ניר הירשמן רוב: על פי מכתב שאנחנו מקבלים מהגברת זיוה שרבף ממשרד הפנים מ-10 ליולי, אנחנו מבינים שעדיין לא סיימתם את המסע הזה בן שלוש השנים לרכוש את תכנת ההשוואה הביומטרית.

<ניר הירשמן רוב: השאלה היא אם פיתחתם תכנת השוואה ביומטרית כל כך טובה אצלכם, מדוע לנסות 3 שנים ברצף לרכוש תכנת השוואה אחרת?

<ניר הירשמן רוב: האם תכנת ההשוואה הזאת באמת נותנת את המטרות שלשמה הושגו?

<ניר הירשמן רוב: האם יש לנו אנשים שנכנסו בזהות כפולה לתוך המאגר והמערכת שלהם עדיין לא תפסה אותם, אבל הם מתהדרים כיום בכרטיסים פלסטיים יפים עם צ'יפ?

<ניר הירשמן רוב: דיברתם על זה שלא היו אירועי אבטחה במאגר.

<ניר הירשמן רוב: אנחנו יודעים שבמהלך החודשים נובמבר דצמבר 2013 אירעו שני מקרים של אובדן מסמכי נסיעה במתקן ההנפקה שלכם.

<ניר הירשמן רוב: האם אובדן של מסמכי נסיעה שכבר הונפקו, לא נמצאו ונעשה תחקיר על ידכם, זה לא נקרא אירוע אבטחה?

<ניר הירשמן רוב: אמרתם שכמות המצטרפים מביעה אמון במאגר.

<ניר הירשמן רוב: הפרקטיקה הנהוגה בלשכות האוכלוסין, כפי שאנחנו יודעים עליה, היא שלאנשים שמגיעים ללשכת האוכלוסין אומרים: קח תעודת זהות ביומטרית בחינם, או שלם עבור תעודת זהות ישנה, או קח דרכון ב-350 שקלים וכן הלאה.

<ניר הירשמן רוב: זאת הפרקטיקה הנהוגה.

<עירית ויסבלום: תוכל להעביר את הפניות ונבדוק?

<עירית ויסבלום: ככה להטיח האשמות חסרות שחר - -

<ניר הירשמן רוב: הן לא חסרות שחר, כי בלשכה במזרח ירושלים אמרו שאין דבר כזה להנפיק תעודת זהות אלא תעודת זהות ביומטרית בלבד.

<עירית ויסבלום: אם יש מקרים תעבירו לבדיקה.

<עירית ויסבלום: לא להטיח ככה האשמות שאנחנו לא יכולים להתייחס אליהן.

<ניר הירשמן רוב: בגלל העדר אזהרות שכאלו - -

משה גפני: מתי משלמים 180 שקל על תעודת זהות?

משה גפני: על איזה מקרה אתה מדבר?

<עירית ויסבלום: אין אגרה כזאת.

משה גפני: אם אתה מדבר על אובדן או גניבה, אתה צודק.

<עירית ויסבלום: על אובדן או גניבה משלמים גם אם מקבלים תעודת זהות רגילה וגם אם מקבלים תעודת זהות ביומטרית.

<עירית ויסבלום: זאת אותה אגרה.

<ניר הירשמן רוב: אני מודה לגברתי, כי הפרקטיקה הנהוגה בלשכות האוכלוסין שלאנשים שאיבדו או נגנבה מהם תעודת זהות אומרים בקריצה: קח לך תעודה ביומטרית בחינם.

<עירית ויסבלום: הפקיד לא מוסמך.

<עירית ויסבלום: המערכת לא מנפיקה תעודת זהות במקום תעודה שאבדה ללא גביית אגרה, גם אם זה ביומטרי וגם אם זה רגיל.

<עירית ויסבלום: המערכת לא מאפשרת.

<ניר הירשמן רוב: קיבלנו דיווחים ממזרח ירושלים.

<ניר הירשמן רוב: האם במזרח ירושלים לא נאמר לאנשים שהם יכולים אך ורק להנפיק תעודות זהות ביומטריות?

<עירית ויסבלום: אנחנו מבקשים לקבל את הפניות ולבדוק אותן אחת אחת.

<עירית ויסבלום: זה לא קרה עד עכשיו.

<עירית ויסבלום: לא העברתם שום פנייה במשך שנה שלמה.

<ניר הירשמן רוב: אנחנו נשמח להעביר.

<עידו קינן: פורסמה כתבה על זה.

<עידו קינן: יש את שמו של המתלונן.

<עידו קינן: המידע הועבר למשרד הפנים על ידי המוקד להגנת הפרט וגם על ידי.

<עידו קינן: טרם התקבלה התייחסות.

<עירית ויסבלום: אני אשמח לקבל את זה באופן אישי למייל שלי.

משה גפני: אולי במקום להביא פרטים ונתונים שאפשר להתווכח עליהם, תגיד למה אתה מתנגד.

<קריאה: אנחנו יודעים למה הוא מתנגד.

<ניר הירשמן רוב: ההתנגדות שלנו למאגר ביומטרי נובעת מהסיבה שאין צורך אמיתי בהקמת מאגר ביומטרי על מנת לזהות באופן חד חד ערכי.

<ניר הירשמן רוב: נתתי את הפרטים האלה כיוון שהדברים האלה הובעו בדיונים על החוק עצמו.

<ניר הירשמן רוב: ישבו כאן פרופ' רוני מהטכניון, פרופ' דוד הראל ופרופסורים שונים שהם מומחים גדולים ממני בכל נושא ההצפנה.

<ניר הירשמן רוב: פרופסור עדי שמיר, שידוע בכל העולם כמפתח פרוטוקול האבטחה, נתן חלופה לנושא של המאגר הביומטרי.

<ניר הירשמן רוב: תיעוד ביומטרי חכם הוא דבר נחוץ, צ'יפ על הכרטיס הוא דבר נחוץ, אבל המאגר הביומטרי מבחינתנו אינו נחוץ.

<ניר הירשמן רוב: טענו שהמאגר הביומטרי יוכל לפעול כפי שהאנשים המכובדים ממשרד הפנים, מרשות האוכלוסין ומרשות המאגר הביומטרי טוענים.

<ניר הירשמן רוב: אני מעלה את הנקודות האלו בפני חברי הכנסת, על מנת שיירשם שהם לא מצליחים.

<ניר הירשמן רוב: 50% מאזרחי ישראל מגיעים, על פי הדיווחים שלכם, לבקש תעודת זהות.

<ניר הירשמן רוב: 50% מהם מסרבים להיכנס למאגר הביומטרי.

<ניר הירשמן רוב: יתירה מזאת – תקנו אותי אם אני טועה - כל אדם שמגיע לרישום האוכלוסין, אפילו כדי לעדכן דברים בספח תעודת הזהות, אומרים לו: תשמע, קח לך תעודת זהות ביומטרית.

<עירית ויסבלום: תפקיד עובד להציע בכל מקרה.

<עירית ויסבלום: אנחנו עובדים על פי החוק והצו.

<ניר הירשמן רוב: אני מאוד מאוד מכבד את מה שאת אומרת כי זה מאוד חשוב.

<ניר הירשמן רוב: הנתון שהצגתם זה שמתוך מבקשי תעודות הזהות 50% סירבו.

<ניר הירשמן רוב: זה אומר שהצעתם הרבה יותר פעמים להרבה יותר אנשים.

<ניר הירשמן רוב: כך אחוז הסירוב עצמו גדל.

<ניר הירשמן רוב: אנחנו מדברים על 600, 800 ואפילו מיליון איש שהגיעו ללשכות האוכלוסין, הציעו להם לקבל תעודת זהות ביומטרית, כאשר רק 192 אלף איש הסכימו.

<ניר הירשמן רוב: מה זה אומר על אחוז הסירוב?

<ניר הירשמן רוב: שהוא גדול הרבה יותר.

<דני דולב: אני רוצה לחזק את דברי קודמיי, ואחרי זה להוסיף עוד משהו.

<דני דולב: הנקודה היא שאפשר להגיע לאותן תוצאות שחבר הכנסת מזרחי רוצה גם בלי המאגר.

<דני דולב: את אותן בדיקות שעשיתם עם אצבע אפשר לעשות כנגד התעודה הביומטרית בלי שיהיה לנו מאגר.

<דני דולב: הנושא הזה, לצערנו, לא נבחן כחלופה.

<דני דולב: מכל החלופות שבדקו, את זה לא בדקו.

<דני דולב: אחד הדברים שדובר עליהם הוא שאין אפשרות לשנות נתונים במאגר.

<דני דולב: זה היה הדיון.

<דני דולב: אמרו לנו שהמאגר הוא כזה שאי אפשר לשנות את הנתונים, כי אם אפשר לשנות בו נתונים, אז פקיד שיקבל שלמונים ידאג לשנות נתונים של מישהו.

<דני דולב: זה אחד הדברים שדנו בו שנים.

<דני דולב: לא ברור לי איך אתם מתקנים טעויות שיש לכם.

<קרין נהון: הרבה יודעים שאני מהמתנגדים למאגר.

<קרין נהון: אני רוצה להיכנס דווקא מפוזיציה אחרת היום.

<קרין נהון: מהרגע שהוחלט הפיילוט אני חושבת שזה התפקיד של כולנו, כמו שאמר חבר הכנסת מזרחי, לנסות לאתגר את המערכת.

<קרין נהון: זאת המטרה של כולנו.

<קרין נהון: המטרה של כולנו היא להגיע לפה ושהמערכת תפעל כמו שצריך.

<קרין נהון: הדבר הכי חשוב, שזה הועלה בבית המשפט וגם בחוק, זה מבחן הנחיצות שדיברנו עליו.

<קרין נהון: מבחן הנחיצות מתחלק לשניים.

<קרין נהון: אחת השאלות הייתה אם זה בא לפתור בעיה אמיתית.

<קרין נהון: הייתי שמחה לקבל מספרים אמיתיים של הקשות כפולות.

<קרין נהון: מדברים באוויר על כך שיש 300 אלף, 20 אלף, 100 אלף.

<קרין נהון: כל אחד זורק מספר אחר.

<קרין נהון: איזו בעיה אמיתית אנחנו פותרים עם המאגר הביומטרי?

<קרין נהון: אולי לא צריך את המאגר אם אנחנו לא פותרים בעיה אמיתית.

<קרין נהון: אם אנחנו כן פותרים בעיה אמיתית, שנשמח לראות את הנתונים עליה, האם לא ניתן לפתור את הבעיה באמצעים אחרים שהנזק שלהם פחות?

<קרין נהון: כאן אני חוזרת אליך, גון, ולכל החבר'ה פה.

<קרין נהון: כשאתם בודקים תשאול, עדי שמיר וכל האחרים, אז אל תבואו כמו מרשם האוכלוסין ותאמרו: "ראיתם פיילוט שלא הצליח".

<קרין נהון: תוכיחו שאתם בודקים את הנחיצות, שאתם בודקים מה יותר טוב ממה.

<קרין נהון: איך בודקים נחיצות זאת אחת השאלות שאני שואלת את עצמי, כי גם אני בתור חוקרת בתחום לא בטוח שהייתי יודעת איך לבדוק נחיצות בצורה טובה.

<קרין נהון: זאת האמת.

משה מזרחי: את מדברת על המאגר?

<קרין נהון: אני מדברת רק על המאגר.

<קרין נהון: אני בעד תעודת זהות ביומטרית.

<קרין נהון: המאגר מפחיד אותי.

<קרין נהון: הייתי רוצה להעלות את הנושא של פיקוח ובקרה.

<קרין נהון: על פי החוק אמורה להיות, פרט לוועדה המכובדת הזאת, ועדה שיש בה נציגי ציבור.

<קרין נהון: מעולם לא ראינו שום דוח.

<קרין נהון: שמעתי שמועות שיש מישהו מהציבור.

<קרין נהון: זרקו לי שם אחד של בן אדם.

<קרין נהון: אני מדברת על דוחות שקיפות לציבור.

<קרין נהון: אנחנו בתקופה שבה הציבור מעורב בהחלטות, שבה הציבור הוא חלק מהבית הזה.

<קרין נהון: אם לא נדע את זה, איך נוכל לדעת אם משהו הוא רע או טוב למדינת ישראל ולכל האזרחים?

<קרין נהון: שלא תבינו אותנו לא נכון, כל אחד מהיושבים כאן, גם מהמתנגדים וגם בעד, רוצה את הטוב ביותר למדינת ישראל.

<קרין נהון: המטרה היא שנדע אם זה הטוב ביותר למדינת ישראל, שלא נצטער על כך עוד כמה שנים.

<דורון שקמוני: אני רוצה להגיד שתי נקודות קצרות.

<דורון שקמוני: האחת לשאלה הכללית למה אנחנו מתנגדים שנזרקה כאן.

<דורון שקמוני: אנשים שהיו בדיונים הקודמים זוכרים אותי כאחד מהמתנגדים ארוכי הטווח.

<דורון שקמוני: זה מתחבר לשאלת הנחיצות.

<דורון שקמוני: המאגר הביומטרי כמאגר מסוכן מאוד.

<דורון שקמוני: השאלה אם צריך אותו.

<דורון שקמוני: התיעוד הביומטרי הוא קונצנזוס, אין בעיה.

<דורון שקמוני: אני חושב שלגבי אותה תעודה שמתחילים להנפיק לאנשים יש הסכמה שהיא מצוינת, שהיא הכרחית ושהיא קריטית.

<דורון שקמוני: נחיצותו של המאגר היא שאלה.

<דורון שקמוני: אני נורא שמחתי לשמוע את גון קמני אומר שיהיה דוח בנושא נחיצות.

<דורון שקמוני: אני חושב שזה כדור שמתכדרר פה הרבה מאוד זמן ולא ניתן עליו מענה אמיתי.

<דורון שקמוני: למרות שיש לי ספקות לגבי היכולת של אנשי הרשות של המאגר הביומטרי לבחון את הנחיצות, שהיא שאלה טובה משל עצמה, לטעמי, עדיין בחינת השאלה היא הדבר הקריטי ביותר.

<דורון שקמוני: כל השאר הם רעשי רקע.

משה גפני: למה המאגר מסוכן לדעתך?

<דורון שקמוני: המאגר מסוכן כיוון שהוא מכיל בתוכו, יכיל בתוכו, אם יושלם התהליך - אני מקווה שלא - את כל המידע הביומטרי של כלל תושבי מדינת ישראל .

<דורון שקמוני: המאגר, בניגוד למה שאומרים פה מסביב לשולחן - - אינני טוען שהמאגר ייפרץ, אני טוען שהוא ידלוף בדרך כזאת או אחרת, אם באמצעות פריצה ואם באמצעות כל המכניזמים האחרים שבהם דלף מידע עד היום מכל המאגרים האזרחיים , פחות או יותר, שמחזיקה המדינה.

<דורון שקמוני: גם הוא ידלוף.

<דורון שקמוני: ברגע שהוא ידלוף הנזק לתושבי המדינה הוא עצום, החל מיכולת להפליל אנשים בצד האחד של הסקאלה, דרך היכולת לזהות מי הוא תושב המדינה - כל מי שיש בידו מאגר או קטע מהמאגר יוכל לזהות מי הוא תושב המדינה מכל מקום בעולם על ידי מצלמה פשוטה, על ידי טלפון סלולרי - וכלה באירועים קצת יותר קשים, שאני לא רוצה להרחיב יותר מידי, שקשורים ליכולתו של השלטון לעשות דברים ששלטון במדינה דמוקרטית עדיף שלא יוכל לעשות.

<דורון שקמוני: זאת תשובה נורא מברקית.

משה מזרחי: פרט את הנקודה הזאת של ההתערבות השלטונית.

<דורון שקמוני: היכולת של השלטון לעקוב אחרי כל אזרח בכל רגע היא לא תמיד דבר רצוי כאשר מנסים לחשוב על איזונים דמוקרטיים.

פניה קירשנבאום: מה יש במאגר שיכול לעקוב - -?

<ברוך דדון: איך זה בפועל?

<נירה למאי: זה נוגע לשאלות של השימושים במאגר.

<נירה למאי: צריך לזכור שבחוק - -

פניה קירשנבאום: למאגר אין שימושים.

פניה קירשנבאום: יש שימוש בתיעוד חכם, אבל לא במאגר.

<דורון שקמוני: התשובה הקצרה לשאלה היא שבמאגר יש "אימג'ים".

<דורון שקמוני: במאגר אין חתימות של המידע הביומטרי, אלא את המידע הביומטרי עצמו.

<דורון שקמוני: יש תמונות.

<דורון שקמוני: ברגע שמידע כזה ידלוף ניתן יהיה באמצעותו לעשות את כל קשת הדברים - -

מאיר שטרית: זה לא מגוחך בתקופה של הפייסבוק שאנשים שמים תמונות שלהם לכל הכיוונים, עם כל המשפחה, עם כל הילדים?

מאיר שטרית: ממש מצחיק להגיד שיש תמונות.

<דורון שקמוני: אני לא נמצא בפייסבוק.

מאיר שטרית: זה מגוחך.

מאיר שטרית: רוב הציבור כן.

<קריאה: זה מתוך בחירה.

<דורון שקמוני: אנחנו לא דנים כרגע בפייסבוק.

<דורון שקמוני: למדתי בדיון הזה דבר מאוד מעניין.

<דורון שקמוני: בסטטיסטיקה שהוצגה על ידי הרשות מתוארים כמה מאות מקרים שבהם המאגר יצר detection וכתוצאה מזה נמנעה הקשה כפולה.

<דורון שקמוני: כשאני מסתכל על הדוח שלכם אני למד דבר אחד מאוד מעניין בעיני, שהמאגר בכל המקרים, למעט אחד, הגן על נהלים לא שלמים, לא תקינים או תקלות פנימיות של רשות האוכלוסין וההגירה.

<דורון שקמוני: במקרה אחד , לפי הדוח שלכם, הוא טיפל בהקשה כפולה שבאה ממקור זדוני.

<דורון שקמוני: המאגר הביומטרי בשימושו, כפי שהוצג כרגע, מגן על רשות האוכלוסין בפני תקלות פנימיות ותו לא.

<דורון שקמוני: אני חושב שזה נתון שמלמד המון.

<דורון שקמוני: זאת מבחינתי נקודה שחשוב מאוד שנהיה ערים לה.

<דורון שקמוני: המאגר סייע בטיפול בבעיה הזאת, לא בהקשות כפולות אמיתיות.

<אבנר פינצ'וק: אני לא אחזור על דברים של קודמיי.

<אבנר פינצ'וק: האבחנה חייבת להיות בין תיעוד ביומטרי, שהוא נחוץ ושהוא יעיל, לבין מאגר ביומטרי שהוא מסוכן.

<אבנר פינצ'וק: הוא מסוכן גם מבחינת שלום הציבור וביטחון המדינה, אבל גם למה שבאתי בשמו, שזה זכויות האדם ואיך אנחנו מנהלים איזונים ראויים במדינה דמוקרטית.

<אבנר פינצ'וק: המטרה של הפיילוט - - מעבר לכל הדברים המעניינים שראינו בדיווח, מה שלא ראינו זה דווקא הדברים שלמענם נעשה הפיילוט, לפחות על פי החוק, וזה בדיקת הנחיצות.

<אבנר פינצ'וק: הבעד שראיתי לגבי הנחיצות זה שמראים לנו שהמאגר יכול למנוע או לעלות על שגיאות.

<אבנר פינצ'וק: כמו שאמר קודמי דורון שקמוני, לא על הקשות כפולות זדוניות, אלא על תוצר של נהלים שאפשר לשפר ברשות האוכלוסין.

<אבנר פינצ'וק: זה עדיין לא בדיקת הנחיצות, משום שהנחיצות זה בדיקת היעילות של המאגר או מה שהמאגר עושה או לא עושה מול חלופות - חלופה של תשאול, חלופה של עדי שמיר.

<אבנר פינצ'וק: יש מניפה, קשת של חלופות.

<אבנר פינצ'וק: יותר מזה, היה פה דיון.

<אבנר פינצ'וק: בדיון האחרון שהיה כאן בוועדה, שאני חושב שחבר הכנסת מיכאלי הוא זה שניהל אותו, סוכם בפירוש שלא מדובר רק על חלופת תשאול מול מאגר, חלופה x מול מאגר, אלא שיהיה שילוב של חלופות.

<אבנר פינצ'וק: צריך שתהיה עבודה רצינית וחברי הכנסת יקבלו דיווח.

<אבנר פינצ'וק: בדיווח התקופתי רשות האוכלוסין תראה איך המאגר עובד, מה התוצרים שלו אל מול החלופות.

<אבנר פינצ'וק: את זה אנחנו לא רואים.

<אבנר פינצ'וק: כל היתר, מבחינתי, פחות חשוב.

<ברוך דדון: זה יופיע בדוח הבא.

<ברוך דדון: אנחנו מדברים על דוח ראשון שיסתיים בדצמבר.

<אבנר פינצ'וק: זאת גם תשובה.

<אבנר פינצ'וק: רציתי לשאול לגבי תקנה 10(ד) ו-11(א) לצו הפיילוט.

<נירה למאי: זה משהו שהתכוונתי להעלות.

<אבנר פינצ'וק: יש פה בעיה חמורה.

<אבנר פינצ'וק: הייתה צריכה להיות ממונה ועדה מייעצת.

<אבנר פינצ'וק: אנחנו לא קיבלנו דיווח על זה.

<אבנר פינצ'וק: זה לא פורסם.

<אבנר פינצ'וק: זה היה צריך להיות לפני כן.

<אבנר פינצ'וק: לפי סעיף 11(א) לצו, אמורה הייתה הוועדה המייעצת הזאת 90 ימים מתחילת תקופת המבחן - גם לשיטת

<אבנר פינצ'וק: כם מדובר ב-1 לאוקטובר 2013, כמדומני - לבוא עם החלטה לגבי משקלם של הנושאים השונים.

<אבנר פינצ'וק: הסבירה את זה עו"ד נעמה פלאי.

<אבנר פינצ'וק: היא הסבירה שזה דבר מאוד מאוד נחוץ.

<אבנר פינצ'וק: היא הסבירה את זה בפרוטוקול.

<אבנר פינצ'וק: למרות שנאמר משהו כללי, שיטת עדי שמיר זו לא החלופה היחידה.

<אבנר פינצ'וק: מתי אתם מתכוונים לנסות אותה?

<אבנר פינצ'וק: בגלל זה אמר מר וולצר בפעם שעברה שיש איזה שהוא סעיף סל לגבי מבחנים ואמצעים נוספים, שנועד, בין היתר, בשביל חלופות כאלו.

תמר זנדברג: אני רוצה לציין שאני מתנגדת למאגר מהסיבות שהועלו כאן.

תמר זנדברג: אני מכבדת ומקבלת בברכה את הדברים של סגנית השר.

תמר זנדברג: אנחנו כולנו יודעים שאין דבר כזה בלי טעויות אנוש.

תמר זנדברג: זה ברור.

תמר זנדברג: זה ילווה אותנו לאורך כל הדרך.

תמר זנדברג: לגבי המאגר עולות כאן שתי סוגיות.

משה גפני: את מתנגדת למאגר.

תמר זנדברג: אני רוצה רק במשפט אחד לציין למה.

תמר זנדברג: מצד אחד, אנחנו לא יודעים מה התועלות, ומצד שני, הנזק מאוד מאוד חמור.

תמר זנדברג: מדובר על מערכת שההרמטיות שלה, היכולת שלה להציג איזה שהוא פתרון הרמטי - - מציגים לנו אותו כיתרון, כאשר ברור לנו שבהרמטיות הזאת יכולות להיות פריצות בגלל טעויות אנוש או בגלל כוונת זדון שתעלה.

תמר זנדברג: עד שאותו האקר יגוס על ידי מוסדות המדינה, הוא כבר בינתיים יעשה את הנזק בחוץ.

תמר זנדברג: אנחנו נעמוד מול שוקת שבורה.

תמר זנדברג: אנחנו נישאר עם ההרמטיות בצד הרע שלה, בצד שאנשים כמונו יגיעו ויגלו שזהותם כבר נגנבה.

תמר זנדברג: עד שהמשטרה תחקור וכו', בינתיים הם לא יכולים לצאת מהארץ כי לא יודעים מי הם ולא יודעים אם אותו אדם שכבר גנב את זהותם ובינתיים עשה את אותן עבירות אינטרפול - -

מאיר שטרית: מגניבת הזיהוי התחיל החוק הביומטרי.

מאיר שטרית: גניבת הזהות היום זה הדבר הכי קל מאלה שאין להם תעודות ביומטריות.

<אבנר פינצ'וק: זה התחיל מזה שכרכתם בין התעודה למאגר.

מאיר שטרית: פינצ'וק, עם כל הכבוד, ניהלנו על זה דיונים עשרות שעות.

מאיר שטרית: העניין הוכרע.

מאיר שטרית: שמעתי אותך אלף פעם.

מאיר שטרית: יש חוק.

תמר זנדברג: אדוני היושב-ראש, אנחנו בדיוק עכשיו בשלב ההכרעה.

מאיר שטרית: זה לא שלב ההכרעה.

מאיר שטרית: ממש לא.

מאיר שטרית: עם כל הכבוד לך, זה לא עומד על סדר היום.

תמר זנדברג: מה זה פיילוט?

תמר זנדברג: מה זאת בדיקת נחיצות?

מאיר שטרית: היום הדיון הוא לא אם להקים מאגר או לא להקים מאגר.

מאיר שטרית: היום הדיון הוא לקבל דיווח ממשרד הפנים על מה שקרה בתוך המערכת הזאת, לשמוע אם הדוח הצליח או לא הצליח, לשמוע על הנחיצות של זה.

תמר זנדברג: על מנת שאנחנו נקבל החלטה אם הנחיצות של זה - -

מאיר שטרית: את לא תקבלי החלטה.

מאיר שטרית: הממונים על כך על פי החוק, שזה ראש הממשלה, הוועדה, מליאת הכנסת.

תמר זנדברג: זה בדיוק אנחנו.

מאיר שטרית: לא עכשיו מקבלים את ההחלטה.

מאיר שטרית: אני לא מנהל את הדיון עכשיו בוועדה אם להקים מאגר או לא להקים מאגר.

תמר זנדברג: אנחנו כרגע בשלב ההכרעה על התרחבות המאגר על פי ההחלטה שלנו.

מאיר שטרית: לא על התרחבות המאגר.

מאיר שטרית: אין שאלה כזאת.

מאיר שטרית: הפיילוט ממשיך כרגע.

תמר זנדברג: לא אמרתי שהוא לא ממשיך.

תמר זנדברג: הוועדה הזאת הוקמה על מנת ללוות את הפיילוט כדי שאנחנו , חברי הכנסת, נוכל להחליט האם המאגר יהפוך סטטוטורי, אם לאו.

מאיר שטרית: אמת.

מאיר שטרית: בתום הפיילוט.

תמר זנדברג: בתום הפיילוט.

תמר זנדברג: אנחנו כאן יושבים ללוות את הפיילוט.

תמר זנדברג: זה תפקידנו.

תמר זנדברג: לכך התכנסה הוועדה הזאת ומונתה.

תמר זנדברג: חבריי, עמיתיי ראשי רשות המאגר הביומטרי, ציינתם מאה תשעים ומשהו אלף שנכנסו למאגר.

תמר זנדברג: מה היה אחוז הקבלה של ההצעה מתוך כמות ההצעות שהוצעו על ידי נציגי משרד הפנים?

תמר זנדברג: מה היה אחוז הסירוב האמיתי?

תמר זנדברג: האם תוכלו לספק לנו את הנתון, כי אנחנו שומעים שלכל אחד שהגיע לרשות אוכלוסין הוצע?

תמר זנדברג: כמה מתוך תעודות הזהות שהונפקו הן הנפקות של קטינים שלא נלקחה מהן דגימה ביומטרית?

<ברוך דדון: אין תעודות זהות לקטינים.

תמר זנדברג: בכלל?

<ברוך דדון: מתחת לגיל 16 אין תעודות זהות.

<עירית ויסבלום: יש מסמכי נסיעה לקטינים.

<עירית ויסבלום: קטין לא מקבל תעודת זהות בגיל 5.

<עירית ויסבלום: לפי התקנות לוקחים דגימה של טביעת אצבע רק מגיל 12.

<עירית ויסבלום: זה כמובן רלוונטי רק במסמכי נסיעה.

<עירית ויסבלום: יש את הפילוח של קטינים וכו' בדוח של הלמ"ס.

<עירית ויסבלום: אפשר לקרוא את כל הדוחות, לקבל תמונה די יפה על כל מה שהיה עד עכשיו.

תמר זנדברג: השאלה כמה מסמכי נסיעה הונפקו לקטינים שלא נלקחה מהם דגימה ביומטרית.

תמר זנדברג: האם הם צעירים מגיל 12?

<עירית ויסבלום: כתוב בדוח כמה מסמכים הונפקו לקטינים.

<עירית ויסבלום: אני רק אומרת שעד גיל 12, לפי התקנות, אנחנו לא לוקחים טביעת אצבע אלא רק תמונת פנים ביומטרית.

תמר זנדברג: שאלה שנייה לגבי הממונה.

תמר זנדברג: אם תוכל להצביע על ההכשרה שנדרשת מאותו ממונה עתידי.

תמר זנדברג: אם הבנתי מדבריך - תקן אותי אם אני טועה – נבחר ממונה או עומד להיות.

תמר זנדברג: האם כן או לא?

תמר זנדברג: מה הפער בין ההכשרה שלו לבין ממונה אבטחה של הרשות?

תמר זנדברג: מה הפער בהכשרה שלו לעומת מי שכיהן בפועל מחודש פברואר, כפי שציינת, והלאה?

תמר זנדברג: כיוון שאנחנו יודעים שמפברואר לא גויס ממונה, האם תוכל לפרט לנו איך זה שמיום הקמת הרשות כבר התחלפו 3 ממונים?

תמר זנדברג: האם תוכל לפרט מה הקשיים?

תמר זנדברג: למה זה תפקיד שמתחלף כל כך הרבה?

תמר זנדברג: מה היו הקשיים באי איוש התפקיד הזה מחודש פברואר עד עכשיו?

תמר זנדברג: דבר שלישי זה לגבי תכנת ההשוואה.

תמר זנדברג: אם תוכל להגיד על התכנה שקיימת כרגע שמלווה את המאגר שהצגת לנו כרגע מיום ההקמה שלו עד היום.

תמר זנדברג: איזה ניסיון יש לה בעולם?

תמר זנדברג: האם יש מדינה בעולם שעובדים עם התכנה הזאת, עם המערכת הזאת?

תמר זנדברג: מה הפער ביכולות של המערכת החדשה שתיכנס ועד היום?

תמר זנדברג: באיזו מידה אני יכולה להיות בטוחה שביום מן הימים כשזה יהיה סטטוטורי – אני מקווה שלא - אני לא אגלה שכבר גנבו את זהותי ותכנת ההשוואה לא עלתה על זה כי היא לא הייתה מספיק טובה?

תמר זנדברג: נקודה אחרונה לגבי הנחיצות.

תמר זנדברג: זה עלה כאן.

תמר זנדברג: זה קשור גם לוויכוח שהיה בינינו.

תמר זנדברג: באיזה שלב נוכל לדעת מה הקריטריונים ששמתם לעצמכם לגבי בדיקת הנחיצות?

תמר זנדברג: נניח אני סטודנטית לתואר ראשון לסטטיסטיקה או אני לא יודעת מה.

תמר זנדברג: אנחנו צריכים שתי שיטות.

תמר זנדברג: שיטה אחת הקיימת, שיטה שנייה שתפעל באותו זמן עם קבוצת ביקורת, עם נתונים דומים שתעבוד בשיטה אחרת, ואז את התוצאות שלה אנחנו נשווה, נראה אם השיטה האלטרנטיבית השיגה את המטרה.

תמר זנדברג: באיזו דרך אתם מתכוונים לבדוק את אותה בדיקת נחיצות שבעצם עומדת במוקד כל העבודה של הוועדה הזאת?

משה גפני: האם הוקמה ועדת שרים ליישומים ביומטריים?

<קריאה: כן.

משה גפני: מי עומד בראשה?

<קריאה: ראש הממשלה.

<גון קמני: לפני יציאת הפרויקט לדרך היא מונתה.

משה מזרחי: היא לא התכנסה עד היום.

משה מזרחי: הרכבת יצאה מהתחנה.

משה מזרחי: אנחנו צריכים להיות מוטרדים מהמנגנונים.

משה מזרחי: אנחנו צריכים להבטיח את האיומים.

משה מזרחי: לא קיבלנו על זה תשובות כי זה לא עלה פה לדיון.

משה מזרחי: שאלתי קודם את השאלה לגבי בדיקות החדירות של המערכת שאמורות היו להיעשות.

משה מזרחי: איזה מנגנונים מאבטחים את המאגר הזה?

משה מזרחי: אני שואל את זה כמי שהיה במערכת המשטרתית בנושא של זיהוי חללים ונעדרים, שלא נדע.

משה מזרחי: המאגר הזה מנקודת המבט הלאומית הזאת של בירור מהיר, של זיהוי מהיר במקרים של אסון.

משה מזרחי: אני אומר לכם על הפיגועים הגדולים שאתה צריך לקחת את טביעות האצבע ממשפחות שאתה לא יודע אפילו אם החלל הפוטנציאלי הוא שלהם, שאתה צריך להתחיל לגרד את טביעות האצבע מהבתים של המשפחות כדי לעשות את ההשוואות.

משה מזרחי: אני מעלה את זה כנקודת מבט.

משה מזרחי: חישבו גם על העניין הזה של המאגר ועל הצורך באבטחה שלו.

משה מזרחי: לא קיבלתי תשובה על הבדיקות החודרניות האלו.

משה מזרחי: תחשבו על העניין הזה.

משה גפני: כיושב-ראש ועדת המדע אני יודע שההתפתחות הטכנולוגית והמדעית היא בלתי ניתנת לתיאור.

משה גפני: זה באופן דרמטי.

משה גפני: ברור לגמרי שאם היה בא אלי מישהו והיה אומר לי: תשמע, יש תעודת זהות חכמה, יהיה מאגר והכל בסדר, זה הדבר הטוב ביותר.

משה גפני: אף פעם לא חלמנו שזה יכול לקרות.

משה גפני: התועלות בעניין הזה הן בלתי ניתנות לתיאור.

משה גפני: ישב אצלנו בוועדה נציג של גוגל .

משה גפני: כשהוא נכנס אליך הביתה אתה אפילו לא יודע שהוא מצלם לך את הבית, שהוא לוקח את כל הפרטים מכל החדרים.

משה גפני: הזהירות שלנו בהתפתחות הטכנולוגית צריכה להיות חד משמעית כיוון שכולנו מאבדים את הפרטיות.

משה גפני: זה אחד הדברים החשובים בעולם הישן ובעולם המודרני.

משה גפני: אני לא נחרץ כל כך כמו שהממשלה נחרצת או כמו שהיושב-ראש נחרץ שהמאגר הוא הדבר הטוב ביותר.

משה גפני: אם אפשר היה להשתמש בתעודה החכמה בלי המאגר זה היה מצוין.

משה גפני: אם אי אפשר, צריך לדעת מה הן התקלות, ויש תקלות.

משה גפני: אי אפשר להתעלם מהעניין הזה.

משה גפני: אני בכלל לא אוהב מאגרים.

משה גפני: גם כשהייתי יושב-ראש ועדת הכספים מנעתי מהממשלה חוקים על העברת מידע.

משה גפני: אני חושב שהפרטיות היא זכות יסוד שיש לכל אחד, ולכן אני סקפטי לגבי העניין הזה.

משה גפני: אני בעד תעודת זהות חכמה.

משה גפני: אני לא עושה את זה כיוון שאני לא אוהב את המאגר.

משה גפני: אני מציע לכם לחפש פתרונות בלי המאגר.

<רם ולצר: אני אתייחס לנושא הפיקוח.

<רם ולצר: הפיקוח שמבצעת היחידה הממונה על היישומים הביומטריים מתקיימת לאורך חיי החוק כולו, לא רק לאורך תקופת המבחן.

<רם ולצר: הדגש כרגע הוא על תקופת המבחן.

<רם ולצר: ההתמקדות היא ב-3 נושאים: ביומטריה, אבטחת מידע והגנת הפרטיות.

<רם ולצר: בנושאים שאותם אנחנו בוחרים מכוח תכנית הפיקוח לקיים את הפיקוח, מתנהלת בדיקה מקצה לקצה.

<רם ולצר: היא כוללת היבט טכני, חוקי, אבטחת מידע והגנת הפרטיות.

<רם ולצר: אני אתייחס לשאלה שעלתה בעניין הוועדה המייעצת.

<רם ולצר: הוועדה המייעצת קיימה בצמוד ליציאה לדרך - שותפים בה הסטטיסטיקאי הראשי, ראש הרשות למשפט וטכנולוגיה, אנוכי כיושב-ראש הוועדה ונציג ציבור - 12 ישיבות, כולל סיורים.

<רם ולצר: כולם מונו כדין על ידי שר הפנים.

<קריאה: מי זה?

<רם ולצר: נציג הציבור הוא מר זאב ז'בוטינסקי.

מאיר שטרית: מר ולצר, אני מבקש שבדוח הבא שיוגש תהיה התייחסות לעניין של ועדה מייעצת.

<קרין נהון: למה אין דוחות?

<רם ולצר: הדוחות האלה הם דוחות שמוגשים על ידי הרשויות המפוקחות.

<רם ולצר: אנחנו גוף הפיקוח.

<רם ולצר: אנחנו מוציאים פרוטוקולים.

<רם ולצר: הפרוטוקולים האלה מופצים לשורה של גורמים.

<רם ולצר: אני אתאם מול יושב-ראש הוועדה - אם תבוא דרישה כזאת מיושב-ראש הוועדה – מתי להפיץ את זה בהתאם לחוק ולמגבלות אבטחת המידע.

<רם ולצר: לעניין הדוח שהוצג כאן על ידי הרשויות.

<רם ולצר: הנקודות שרשמתי לפניי שהן רלוונטית ובעניינן מתקיים פיקוח עמוק יותר על ידי היחידה שלנו ועל ידי הוועדה המייעצת הן: אחת, חלופת התשאול.

<רם ולצר: שתיים, בדיקת חלופות למאגר הביומטרי, גם לגבי האופן שבו נאספים הנתונים.

<רם ולצר: קודם כל, איך הם מתוכננים, איסוף הנתונים, העיבוד והמסקנות.

<רם ולצר: אני אומר מילה אחת לעניין המטלה שהוטלה.

<רם ולצר: נדמה לי, פינצ'וק, שאתה הזכרתי את הצורך של 90 יום לקבוע את המשקלים.

<רם ולצר: כמובן נקבע, הועבר לרשויות.

<רם ולצר: הרשויות עושות מצידן את העבודה שלהן לעניין הציונים.

<רם ולצר: התהליך הזה מתקיים באופן סביר.

<רם ולצר: נושאים נוספים שאני צריך לציין.

<רם ולצר: זה עלה כאן.

<רם ולצר: גון מסר את התשובה ליושב—ראש.

<רם ולצר: התקבלה החלטה ביחידה, לא בוועדה המייעצת, שבנוסף לחלופות המנויות במפורש בחוק מכוח הסמכות שניתנה בצו, במהלך תקופת המבחן תיבדק גם שיטת ההקבצים של פרופ' עדי שמיר.

<רם ולצר: לא פשוט, מורכב, אבל הרשויות תצטרכנה למצוא את הדרך על מנת לשלב את הבדיקה הזאת.

<רם ולצר: הבדיקה טרם החלה.

<ת: שב"כ מנחה את אבטחת המידע ברשות הביומטרית מיום תכנון הקמתה.

<ת: לא הגענו לרשות אחרי שהיא קמה ומאז היינו צריכים לבנות אבטחה.

<ת: דרישות שב"כ לאבטחת המידע ברשות היו מאוד מאוד מחמירות.

<ת: הרשות עומדת בהן לשביעות רצוננו.

<יואב זקס: אנחנו חברים בוועדה שעומד בראשה הממונה על היישומים הביומטריים.

<יואב זקס: היא מפקחת על תקופת הפיילוט.

<יואב זקס: כמו כן, אנחנו גם מרכזים בתהליך שלנו את עמדות הגופים הביטחוניים לגבי נחיצות המאגר.

<יואב זקס: הפעילות הזאת בעיצומה, לא הסתיימה עדיין.

<יואב זקס: כשהיא תסתיים, יועבר דיווח בצינורות הנכונים.

<אבנר פינצ'וק: אתם פרסמתם בכלל דוח?

<אבנר פינצ'וק: זה לא פורסם.

<יעל קליימן: הלמ"ס חישב מדדים שמוגדרים בצו.

<יעל קליימן: הדוח הראשון התייחס לתקופה אוקטובר עד דצמבר 2013.

<יעל קליימן: הגשנו אותו לוועדה המייעצת ולרשות האוכלוסין.

<יעל קליימן: בימים אלה אנחנו עובדים על הדוח של מחצית השנה הראשונה של 2014, שיוגש בסוף אוגוסט.

<קרין נהון: אתם בוחנים רק שביעות רצון, נכון?

<יעל קליימן: לא.

<יעל קליימן: אנחנו מחשבים את כל המדדים שמפורטים בדוח בשלב זה, למעט המדדים שהמאגר בוחן.

מאיר שטרית: אני רוצה לבקש שני דברים לקראת הסיכום.

מאיר שטרית: אחד, שנראה בדוח הבא את דוח הנחיצות שיגיע לוועדה לקראת הדיון.

מאיר שטרית: בי"ת, שיהיה דוח של הוועדה המייעצת בדוח הבא.

מאיר שטרית: אני מבקש שאלה ייכללו בדוחות שלכם לוועדת הכנסת.

מאיר שטרית: אני מבקש שגם יהיה דוח סטטיסטי של הלמ"ס בתוך הדוח.

מאיר שטרית: אני מבקש להגיב לחלק מהדברים שנאמרו פה.

מאיר שטרית: עם כל הכבוד, את הוויכוח הזה קיימנו עשרות רבות של שעות.

מאיר שטרית: אני מודה באשמה שאני אחראי אישית לכך שהחוק הזה נעשה, ואני אחראי לכך שהוא עבר גם בכנסת.

מאיר שטרית: אני גאה בזה כל יום.

מאיר שטרית: אני לא נבהל מכל ההפחדות ומכל הציוצים למיניהם.

מאיר שטרית: אין כמעט מדינה בעולם שלא עברה לתעודות ביומטריות.

מאיר שטרית: כל המדינות המודרניות עשו תעודות ביומטריות.

מאיר שטרית: אגב, גם מרוקו עשתה לאחרונה דרכונים ותעודות זהות ביומטריות.

<דורון שקמוני: עשו תעודות, לא מאגר.

מאיר שטרית: סלח לי, אתם תמיד משקרים את הציבור.

מאיר שטרית: ברוב המדינות שעשו תעודות ביומטריות יש מאגרים.

מאיר שטרית: תפסיקו לרמות את הציבור ולהפחיד אותו, כי זה לא נכון.

מאיר שטרית: בארץ יש כבר מאגרים ביומטריים כמה שנים טובות.

מאיר שטרית: בשירות התעסוקה יש מאגר למעלה מ-10 שנים של למעלה ממיליון טביעות אצבעות של אזרחים.

מאיר שטרית: המובטלים הרי חותמים באצבע.

מאיר שטרית: מי ניסה לפרוץ אותו?

מאיר שטרית: אין שם חוק, אין הגנה, אין אבטחת שב"כ.

<יהונתן קלינגר: אותם עובדי - -

מאיר שטרית: יהונתן, אני לא חייב להסכים איתך.

מאיר שטרית: כמו שאתה יודע, אני לא מסכים איתך.

מאיר שטרית: אף אחד לא ניסה להגיע למאגר הזה.

מאיר שטרית: בשדות התעופה יש למעלה ממיליון 200 אלף טביעות אצבעות גב יד.

מאיר שטרית: מישהו ניסה להגיע לשם?

מאיר שטרית: את מי זה מעניין טביעות האצבעות שלכם?

<דורון שקמוני: אין טביעות - -

מאיר שטרית: כשר הפנים לשעבר אני אומר לכם שהדוח האישי שלכם, מה שיש בתיק שלכם במשרד הפנים במערכת אביב הוא פי אלף יותר עסיסי, יותר מפורט.

מאיר שטרית: יש שם על כל אחד מכם את התמונות שלו, של ההורים שלו, סבא, סבתא, מתי נסעת, מתי התחתנת, ילדת, חזרת.

מאיר שטרית: הכל נמצא בתיק שלכם.

<עידו קינן: המדינה לא אמורה להחזיק מידע כזה.

מאיר שטרית: מי שואל אותך?

מאיר שטרית: המדינה צריכה לשאול אותך?

<עידו קינן: בוודאי.

<עידו קינן: המדינה צריכה לפעול לפי חוק.

מאיר שטרית: המדינה לא צריכה לשאול אותך.

מאיר שטרית: המדינה עושה מה שטוב בעיניה לטובת האזרחים.

מאיר שטרית: אתה, עם כל הכבוד לך, נסעת לארצות הברית פעם?

<עידו קינן: נסעתי לארצות הברית.

<עידו קינן: אני גם חבר בפייסבוק.

<עידו קינן: המדינה צריכה לפעול לפי החוק.

מאיר שטרית: בארצות הברית זה בסדר?

מאיר שטרית: אתה נותן שם 10 טביעות אצבעות.

<עידו קינן: אני בוחר אם לנסוע לארצות הברית ואם לתת את טביעות האצבע.

מאיר שטרית: אתה לא בוחר לחיות פה.

מאיר שטרית: עם כל הכבוד לך, יש היום בידי ארצות בהברית מאגר של למעלה ממיליון וחצי טביעות אצבע של אזרחי ישראל.

<עידו קינן: אני מבטיח להעלות את זה בדיון בפרלמנט האמריקני.

<עידו קינן: אנחנו בפרלמנט הישראלי עכשיו.

מאיר שטרית: 10 טביעות אצבעות שכל אזרח נותן בשגרירות ובכל כניסה לארצות הברית.

<עידו קינן: שאינו אזרח אמריקני.

מאיר שטרית: אני מדבר על אזרחים ישראלים, לא על האמריקנים.

מאיר שטרית: המאגר הזה של למעלה ממיליון וחצי ישראלים נמצא בארצות הברית.

מאיר שטרית: המאגר הזה שנמצא בארצות הברית אוטומטית גם נמצא באנגליה באוסטרליה, בקנדה ובניו זילנד.

מאיר שטרית: שם זה בסדר.

מאיר שטרית: מדינת ארצות הברית לא חשודה בהדלפות או בכך שייקחו את הטביעות האלו.

מאיר שטרית: תגידו, השתגעתם לגמרי?

<אבנר פינצ'וק: תפישת הפרטיות שלך היא סלקטיבית.

מאיר שטרית: עם כל הכבוד לכם, שמעתי את ההתנגדות שלכם.

מאיר שטרית: היא לא רצינית, היא לא אחראית.

מאיר שטרית: דיברתם פה המון דברים שאני לא מסכים לאף מילה שלהם.

מאיר שטרית: אתם מפחידים את הציבור, אתם משקרים אותו.

<אבנר פינצ'וק: אדוני, אני לא משקר.

תמר זנדברג: אתה לא יכול לתת את הנאום - -

מאיר שטרית: אתם משקרים את הציבור, כי אתם מפרסמים כל הזמן שאין אף מדינה בעולם שיש לה מאגר.

<אבנר פינצ'וק: אנחנו לא מסתירים מהציבור שום דבר.

<ניר הירשמן רוב: הדבר הזה הוא לא שקר.

מאיר שטרית: אתם משקרים בעליל ומפחידים את הציבור.

מאיר שטרית: אני חושב שמשרד הפנים עושה עבודה מדהימה.

מאיר שטרית: הציבור מצביע ברגליים.

מאיר שטרית: 200 אלף איש, למרות שיש להם חופש לא לעשות תעודות ביומטריות, הוציאו תעודות ביומטריות.

מאיר שטרית: אני בטוח שהמספר יגדל.

מאיר שטרית: אני חושב שהממשלה כשלה, כי הפיילוט המקורי בחוק היה עיר אחת ואחרי זה כל המדינה בחובה.

מאיר שטרית: הממשלה נסוגה.

מאיר שטרית: היא עשתה פיילוט.

מאיר שטרית: זכותה של הממשלה לעשות פיילוט.

מאיר שטרית: אני הייתי באופוזיציה.

מאיר שטרית: אני מקווה שהפיילוט יסתיים בהצלחה.

מאיר שטרית: הדברים אכן נמדדים ונבדקים, בניגוד למה שאתם חושבים.

מאיר שטרית: אמרתי שאם המאגרים רגישים ברמה של 10, המאגר הזה מאובטח ברמה של 11.

<ניר הירשמן רוב: בלי מנהל אבטחת מידע?

מאיר שטרית: האבטחה לא נעשית על ידי מנהל אבטחת המידע.

<אבנר פינצ'וק: איך שומרים על הפרטיות?

מאיר שטרית: איש השב"כ סיפר בעצמו שהשב"כ הנחה מיום הקמת המאגר את העניין.

מאיר שטרית: תפסיקו להפחיד את הציבור.

<קריאה: השב"כ היה בכלל נגד.

מאיר שטרית: רבותיי, תודה רבה, הישיבה נעולה.